title: Theofano Anastaso

text: Theofano Anastaso () oli 900-luvulla Bysantin valtakunnan keisarinna. Hän oli kahden Bysantin keisarin vaimo, Romanos II:n (hallitsi 959–963) ja Nikeforos II Fokasin (hallitsi 963–969), sekä kahden keisarin ja yhden suuriruhtinattaren äiti: Basileios II:n (hallitsi 976–1025), Konstantinos VIII:n (hallitsi 1025–1028) sekä Anna Porfyrogenitan, joka avioitui Kiovan suuriruhtinaan Vladimir Suuren kanssa vuonna 988.


title: Theofano Anastaso

text: Tuleva keisarinna syntyi kreikkalaiseen perheeseen Lakoniassa (ilmeisesti Spartassa) noin vuonna 941.


title: Theofano Anastaso

text: Bysantin historioitsija Leon Diakonos kertoi hänestä seuraavasti: ”Theofano oli aikansa kaunein, viettelevin ja hienostunein nainen. Hän oli myös kyvykäs, kunnianhimoinen ja paha.” Hän oli konstantinopolilaisen tavernan pitäjän tytär. Hänen alkuperäinen nimensä oli Anastasia (lempinimi Anastaso). Hän ihastui nuoreen kruununperijä Romanos II:een, joka hankkiutui eroon nimellisestä vaimostaan Bertasta. He menivät naimisiin Romanosin isän Konstantinos VII:n vastusteluista huolimatta. Sen jälkeen nuori nainen pääsi valtaistuimelle. Hän otti uudeksi nimekseen Theofano (Makedonian dynastian pyhän keisarinna Theofano Mariniaken mukaan). Konstantinoksen kuoleman jälkeen Theofano pakotti Romanoksen karkottamaan palatsista tämän sisaren, joka suljettiin luostariin. Romanoksen äiti, keisarinna Helena, kuoli varsin pian sen jälkeen. Keisari Romanos nautti elämästään varsin lyhyen ajan. Hän ehti olla keisarina vain neljä vuotta (vuosina 959–963).


title: Theofano Anastaso

text: Juonikas keisarinna Theofano ei ollut hukannut aikaa, vaan oli saattanut pauloihinsa vanhan sotapäällikkö Nikeforos Fokasin. Hänet julistettiin nuorten keisariveljesten huoltajaksi. Tämän jälkeen Nikeforos nimitytti itsensä keisariksi ja otti nimen keisari Nikeforos II Fokas. Nikeforoksella oli vielä hiukan siveyttä jäljellä ja niinpä hän lähetti Theofanon keisarin palatsista Blakhernain palatsiin, Konstantinopolin luoteispuolelle. Nikeforos päätti kuitenkin mennä naimisiin Theofanon kanssa jo 20. syyskuuta 963. Julmaa ja syrjäänvetäytyvää keisari Nikeforosta vastaan tehtiin salaliitto hänen oltuaan vallassa kuusi vuotta. Salaliiton johdossa olivat Thefano ja hänen rakastajansa sekä Nikeforosin hyvä ystävä, Johannes Tzimiskes. Nikeforos tapettiin julmasti.


title: Theofano Anastaso

text: Valtaan tultuaan Johannes otti nimen keisari Johannes I Tzimiskes. Tässä Theofano oli tehnyt virhelaskelman, koska keisari heitti hänet ulos palatsista. Konstantinopolin patriarkka Polyeuktos kieltäytyi kruunaamasta Johannesta keisariksi, jos Theofanoa ei rangaistaisi. Keisari lähetti juonittelevan Theofanon karkotukseen Prinkipoksen saarelle, josta hän pystyi vielä katselemaan vanhan hallituskaupunkinsa suuntaan.. Hän onnistui kuitenkin pakenemaan saarelta ja piiloutui Hagia Sofian katedraalin seinien suojiin turvaan. Hänet kuitenkin haettiin sieltä ja lähetettiin kaukaiseen armenialaiseen luostariin, josta hän pääsi takaisin palatsiin vasta keisari Johannes I Tzimiskesin kuoleman jälkeen vuonna 976. Hän oli kärsinyt niin paljon viimeisten vuosiensa aikana, että palatsin annaaleissa häneen liittyviä tapahtumia ei enää kerrottu. Hänet haudattiin Pyhien apostolien kirkkoon kahden keisarimiehensä viereen..


title: Kristiina Hanhirova

text: Kristiina Hanhirova (s. 24. huhtikuuta 1964 Kiiminki) on suomalainen media-alan yrittäjä, joka on toiminut itsenäisenä mediayrittäjänä vuodesta 2004 saakka. Sitä ennen Hanhirova on toiminut muun muassa Huomenta Suomi -tv-ohjelman juontajana.


title: Kristiina Hanhirova

text: Hanhirova asuu Helsingin Pikku Huopalahdessa aviomiehensä Timo Laukkion ja espanjanvesikoira Zorron kanssa.


title: Kristiina Hanhirova

text: Hanhirovan esikoiskirja "Rakkautta, rukouksia ja rauhoittavia" julkaistiin toukokuussa 2014.


title: Tuulikki Pekkalainen

text: Tuulikki Pekkalainen (s. 1939) on turkulainen kirjailija ja valtiotieteen maisteri.


title: Saanto (kemia)

text: Saanto tarkoittaa kemiassa kemiallisessa reaktiossa muodostuvan tuotteen ainemäärän suhdetta teoreettiseen saantoon eli tyypillisesti reaktion rajoittavan lähtöaineen ainemäärään tai tasapainoreaktioissa tasapainokertoimista laskettuun teoreettiseen saantoon. Teoreettisessa saannossa otetaan huomioon myös reaktion stoikiometria. Saanto ilmaistaan useimmiten prosenttilukuna. Suurin mahdollinen teoreettinen saanto on 100%. Käytännössä teoreettista saantoa ei voida saavuttaa johtuen mahdollisista sivureaktioista ja häviöistä tuotteen eristyksen ja puhdistuksen yhteydessä.


title: Saanto (kemia)

text: Reaktioiden tehokkuuden arviointiin voidaan käyttää saantoa. Lähes 100 % saantoa kutsutaan kvantitatiiviseksi, yli 90 % saanto on erinomainen, yli 80 % saanto erittäin hyvä yli 70 % saanto on hyvä, yli 50 % saanto on kohtalainen ja alle 40 % saanto on heikko.


title: Five Fifteen

text: Five Fifteen on suomalainen hard rock -yhtye.


title: Wareon taistelu

text: Wareon taistelu oli Australian ja Japanin välillä käyty taistelu Wareossa, Uudessa Guineassa. Sotatoimet alkoivat australialaisten hyökkäyksellä 27. marraskuuta ja päättyi australialaisten voittoon 8. joulukuuta 1943 japanilaisten vahvasta puolustautumisesta huolimatta. Australialaisilla oli käytössään tykistö ja tankit, kun japanilaisjoukot eivät juuri pystyneet käyttämään tykistöä puolustuksessa.


title: Wareon taistelu

text: 27. marraskuuta australialaisjoukot alkoivat edetä North Hillin ja Bongan välillä rannikkoa pitkin. Australialaisjoukot eivät juuri joutuneet kohtaamaan vastustusta japanilaisten taholta. Seuraavana aamuna joukot jatkoivat etenemistään. Tiheät viidakot estivät australialaistankkeja kulkemaan sotilaiden perässä. Tankkien pysyessä teillä, australialaisjoukot eivät pystyneet hyödyntämään koko tulivoimaansa, ja eteneminen oli hitaampaa.


title: Wareon taistelu

text: Japanilaiset hidastivat australialaistankkien etenemistä tuhoamalla siltoja. Japanilaisjoukkojen yritykset hidastaa australialaissotilaita tarkka-ampujien avulla eivät onnistuneet tankkien hyvän tuen ansiosta. Japanilaiset joutuivat peräytymään epäonnistuneiden yritysten vuoksi. Bongan menettäminen maksoi japanilaisille kuljetusyhteyksien katkeamisen, ja he joutuivat turvautumaan huonoja reittejä pitkin Wareon ja Kiligian kautta tuleviin lähetyksiin.


title: Wareon taistelu

text: Maasto muuttui huonommaksi ja raskaammaksi australialaisten edetessä Bongasta pohjoisemmaksi. Tämä aiheutti väsymystä sotilaiden keskuudessa ja kaluston rikkoutumista. Lisäksi tarvikkeiden saaminen kävi yhä vaikeammaksi, jonka johdosta osasta Jeepeistä ja tankeista tuli käyttökelvottomia.


title: Wareon taistelu

text: 30. marraskuuta mennessä australialaiskomentaja oli keskittänyt suuren osan kalustostaan ja joukoistaan seuraavan vaiheen etenemiseen. Ylittäessään Kalueng-jokea, australialaisjoukot kohtasivat lähes välittömästi epätoivoisten japanilaisten vastustusta, jonka joukot kuitenkin selvittivät, tykistön avustamana.


title: Wareon taistelu

text: Horacessa japanilaiset päättivät pysyä asemassaan, ja australialaisjoukkoja vastassa oli 75 mm konekivääri. Japanin tuliylivoiman vuoksi australialaisjoukot kutsuivat tykistötukea, jonka ansiosta joukot pääsivät japanilaispuolustuksen yli.


title: Wareon taistelu

text: Australialaisjoukot olivat saaneet tiedustelun Kalueng-joelle 1. joulukuuta. Edellisenä päivänä tykistö oli karsinut japanilaisia joukkoja laguunan alueelta. Japanilaiset saivat ensin estettyä australialaisten etenemisen järvien lähistölle, mutta lopulta 2. joulukuuta australialaiset lävistivät japanilaisjoukkojen puolustuksen tankkien tuella. Australialaisten edetessä he kohtasivat japanilaisen konekivääriaseman tiheässä metsässä, joka lamautti australialaiset. Tästäkin he kuitenkin selvisivät tankkien avustuksella.


title: Wareon taistelu

text: Australialaisten selvitettyä Nongora- ja Joulumäet, jatkoivat he etenemistä kohti Wareoa. Japanilaiset hidastivat hyökkääjien etenemistä tuhoamalla siltoja perääntyessään. Lisäksi sade hidasti etenemistä entisestään, tehden maastosta mutaista. Australialaiset menettivät suoran tulitukensa sateen ja varusteiden vähyyden vuoksi. Osa joukoista lähetettiin hakemaan ammuksia.


title: Wareon taistelu

text: 5. joulukuuta mennessä australialaiset olivat saaneet huollon toimimaan, ja he pystyivät jatkamaan hyökkäystään. Wareoon kohdistuneesta tykistötulesta huolimatta jäljellä olevat japanilaiset pysäyttivät hyökkäyksen. Yön aikana japanilaiset perääntyivät jälleen, ja 7. joulukuuta australialaiset saivat haltuunsa Wareon lähellä olevan mäen. Aamun mittaan australialaiset jatkoivat etenemistään noin 550 metrin päässä olevaan Wareoon. Japanilaiset puolustivat ankarasti asemiaan viimeiseen asti, kunnes 8. joulukuuta mennessä lähettyvillä oleva Kwatingkoo vallattiin. Kwatingkoon valtauksen ansiosta myös Wareo vallattiin japanilaisilta.


title: Wareon taistelu

text: Australialaiset onnistuivat tavoitteessaan yhdistää Bonga ja Wareo. Viidakko, vahva puolustus ja huonot olosuhteet väsyttivät australialaissotilaita; viidakkotaudit tappoivat enemmän australialaisia kuin itse japanilaiset.


title: Kotiharjun sauna

text: Kotiharjun sauna eli "Harjutorin sauna" on Helsingin Kallioon vuonna 1928 perustettu yleinen sauna.


title: Kotiharjun sauna

text: Perustamisestaan lähtien on saunan perusrakenne on pysynyt samana: miesten sauna pohjakerroksessa ja samankokoinen naisten sauna toisessa kerroksessa, jossa on nykyisin myös tilaussauna. Miestenpuolella ylimmälle lauteelle mahtuu 20–30 kylpijää. Miesten saunaan on myöhemmin rakennettu kovimmille löylynottajille muita lauteita ylempänä oleva piippuhylly, josta määrätään löylyn määrä.


title: Kotiharjun sauna

text:
Kiukaan kivimäärä on n. 1500 kg ja rautaa on n. 800 kg, miesten puolella kivet vaihdetaan useita kertoja vuodessa. Kertalämmitteisen kiukaan lämmitykseen kuluu motti metrin halkoja.
Sauna remontoitiin perinteitä kunnioittaen vuonna 1999. Korjaukseen saatiin tukea mm. Helsingin kulttuurikaupunkisäätiöltä. Saunan toimintaa tukee Kotiharjun saunayhdistys r.y. Miesten kiukaan sisukset muurattiin uudestaan kesällä 2007 putkiremontin yhteydessä.


title: Kotiharjun sauna

text: Kotiharjun sauna on nykyisin perheyritys. Vuonna 1991 sen ottivat hoitoonsa Väinö ja Meeri Holopainen. Nykyisin saunassa isännöivät ja emännöivät Risto ja Merja Holopainen.


title: Kotiharjun sauna

text: Kotiharjun sauna sijaitsee osoitteessa Harjutorinkatu 1.


Kotiharjun sauna


title: Allan Päiviö

text: Allan Urho Päiviö (29. maaliskuuta 1925 Thunder Bay, Kanada – 19. kesäkuuta 2016) oli psykologian professori Länsi-Ontarion yliopistossa. Hänet tunnetaan erityisesti vuonna 1971 kehittämästään muistin kaksoiskoodausteoriasta (dual-coding theory). Päiviö väitteli tohtoriksi Montrealin McGill-yliopistossa vuonna 1959 ja toimi sen jälkeen opettajana Länsi-Ontarion yliopistossa vuodesta 1963 lähtien. Nuorempana hänet tunnettiin myös kehonrakentajana, joka voitti Mr. Canada -tittelin vuonna 1948.


title: Allan Päiviö

text: Allan Päiviön isä on kanadansuomalainen toimittaja, runoilija ja sosialisti Aku Päiviö. Hänen vanhempi veljensä Jules Päiviö oli arkkitehti ja professori, joka tuli tunnetuksi myös viimeisenä elossa olleena Espanjan sisällissodan kanadalaisena vapaaehtoisena.


title: Rangaistuspartio

text: Rangaistuspartio on Sven Hasselin teoksesta "Kuolema telaketjuilla" tehty elokuva vuodelta 1987. Sen on ohjannut Gordon Hessler.


title: Rangaistuspartio

text: "Video-oppaassa" vuodelta 1994 Roope Lehtinen kutsuu "Rangaistuspartiota" raa’aksi sotaelokuvaksi aivottoman toiminnan ystäville. Hän antaa elokuvalle yhden tähden viidestä, mikä vastaa sanallista arviota ”huono”.


title: Lääninoikeus Ruotsissa

text: Ruotsissa toimi vuosina 1979–2010 lääninoikeuksia (), jotka olivat osa läänien hallintoa. Helmikuun 2010 alussa aikaisemmat 23 lääninoikeutta korvattiin 12 hallintotuomioistuimella ().


title: Lääninoikeus Ruotsissa

text: Seuraavat lääninoikeuksien muutokset hallinto-oikeuksiksi astuivat voimaan 15. helmikuuta 2010:


title: (Crack It) Something Going On

text: (Crack It) Something Going On on suomalaisyhtye Bomfunk MC’s:n kappale heidän toiselta, Burnin’ Sneakers-studioalbumilta. Sen julkaisi Sony Music albumin kolmantena singlenä kesäkuussa 2002. Kappaleella esiintyy Bomfunk MC's:n lisäksi ruotsalainen naisartisti Jessica Folcker. Osa kappaleesta on lainattu ABBAn laulajan, Anni-Frid Lyngstadin esittämän, vuonna 1982 julkaistun I Know There's Something Going On-kappaleesta. Kappaleesta muodostui albumin menestynein single, päästen listoille yhteensä kahdeksassa eri valtiossa.


title: (Crack It) Something Going On

text: CD Single


title: Radio Kompassi

text: Radio Kompassi on suomalainen paikallisradio, joka toimi vuosina 2014-2017 Jyväskylässä. Radio Kompassin omistaa porilainen Mediatakojat Oy. Kanava kuului Jyväskylässä ja Äänekoskella. Jyväskylässä taajuus oli 88,0 MHz ja Äänekoskella 88,4 MHz. Radio Kompassi muuttui 31.10.2017 HitMix Jyväskyläksi. HitMix kuuluu Jyväskylässä ja Äänekoskella Radio Kompassin entisillä taajuuksilla.


title: Radio Kompassi

text: Radio Kompassi aloitti lähetykset 4. kesäkuuta 2014. Ensimmäinen kanavalla soitettu kappale oli jyväskyläläisen Fyysisen Preesensin Jypinkylä 3.


title: Radio Kompassi

text: Toimituksen tilat sijaitsevat Jyväskylän keskustassa Kävelykadulla.


title: Radio Kompassi

text: Kompassilta tulee juonnettua ohjelmaa maanantaista torstaihin klo 06.30–18.00, perjantaisin klo 06.30-20 ja lauantaisin klo 14-16. Muun ajan kanavalla soitetaan musiikkia. Kaikki ohjelma on paikallista Jyvässeudun asiaa ja paikallisuutiset tulevat lähetysaikoina aina tasatunnein. Kanavan musiikkitarjonta on erittäin laaja, sillä se sisältää niin vanhoja klassikoita kuin uusia hittejä.


title: Radio Kompassi

text: Kerran viikossa Radio Kompassi kutsuu ajankohtaisen vieraan keskustelemaan tunnin ajaksi. Torstain kahvilavieras -ohjelma lähetetään torstaisin klo 13.00-14.00


title: Radio Kompassi

text: Radio Kompassi seuraa aktiivisesti urheilua Jyväskylän seudulla, jääkiekon lisäksi etenkin jalkapalloa, pesäpalloa ja salibandya. Keväällä 2015 kanavalla selostettiin Happeen pudotuspeliotteluita miesten Salibandyliigassa. Kesällä 2016 Radio Kompassi selosti Kirin vierasottelut miesten Superpesiksessä.


title: Radio Kompassi

text: Radio Kompassin tuottaja 2014-2017: Henri Berg


title: Radio Kompassi

text: Radio Kompassilla 2014-2017 työskennelleitä toimittajia: Elsa Kalervo, Timo Lievemaa, Henri Pitkänen, Aleksi Pöytäkangas, Jussi Kotila, Anne Vartiainen, Tuomas Heikkilä, Joel Holma ja Konsta Niskavaara.


title: Vaiennut viulu

text: Vaiennut viulu on Konsta Jylhän säveltämä kappale, joka syntyi jouluna 1964. Se on yksi niistä kappaleista, joista on tullut Konsta Jylhän pidetyimpiä. Jylhä on joskus siitä puhuessaan maininnut sanan ”virsi”. Hän on kertonut omistaneensa kappaleen vuonna 1913 kuolleen isänsä Viljami Jylhän muistolle.


title: Vaiennut viulu

text: Jylhä on kertonut sävellyksistään, että ”ne vain tulivat jostakin”. Hänessä oli sen verran nuottimiestä, että hän sai tallennetuksi mieleen tulleen melodian paperille. Jouluiltana 1964 hänellä oli mielessä pimentyneen illan tunnelma, kun hän valvoi ja muu kotiväki jo nukkui. Hän soitteli yksikseen harmonia, ja Vaienneen viulun melodia ”tuli jostakin”.


title: Vaiennut viulu

text: Kappale oli Kaustisen Purppuripelimannien vakionumero, joka oli soitettava jokaisessa konsertissa. Vaikka soitto olisi ollut koko konsertin ajan rutiininomaista, koko yhtye ryhdistäytyi Vaienneen viulun kohdalla. Viuluja viriteltiin tavallista kauemmin ja myös yhtyeen basisti Veikko Järvelä otti jousen käteensä. Vaienneen viulun esittäminen oli Konsta Jylhälle aina voimanponnistus – se oli soitettava aina hyvin. Osa yleisöstä liikuttui kyyneliin kappaleen aikana, ja säveltäjä itsekin pyyhki usein silmäkulmaansa.


title: Vaiennut viulu

text: Viljami Niittykoski sanoitti kappaleen, ja sen ovat levyttäneet Kaustisen Purppuripelimannien lisäksi muun muassa Hääkuoro, Mauno Kuusisto, Eino Grön ja Vesa-Matti Loiri.


title: Vaiennut viulu

text: Paavo Helistö: Konstan parempi valssi, s. 86-87 (Tammi 1972) ISBN 951-30-2016-9


title: Bimediaani

text: Bimediaani () on geometriassa jana, joka yhdistää nelikulmion tai tetraedrin vastakkaisten sivujen keskipisteet toisiinsa. Sen lähin vastine kolmiossa on "mediaani" eli keskijana, joka yhdistää sivun keskipisteen kolmion kärkeen. Suomalaisessa geometriassa bimediaania käsitellään harvoin eikä sille ole vielä suomalaista nimitystä.


title: Bimediaani

text: Pierre Varignon on todistanut, että "bimediaanit puolittavat aina toisensa". Kun bimediaanien päätepisteiden kautta piirretään nelikulmio, ovat bimediaanit sen lävistäjiä. Koska vain suunnikkaalla on lävistäjiään puolittava ominaisuus, on nelikulmio aina suunnikas. Nelikulmiota kutsutaankin Varignonin suunnikkaaksi.


title: Bimediaani

text: Bimediaanien leikkauspisteen kautta kulkee myös kolmas jana, joka piirretään yhdistämällä nelikulmion lävistäjien keskipisteet toisiinsa. Myös tämä jana puolittuu leikkauspisteessä. Viimeksi mainittua janaa kutsutaan myös nelikulmion "kolmanneksi bimediaaniksi" ja sen kautta kulkee Newtonin suora.


title: Bimediaani

text: Seuraavilla neljällä janalla on duaalinen ominaisuus:


title: Bimediaani

text: Bimediaanien leikkauspiste on myös painopiste neljälle samanpainoiselle massalle, jotka ovat nelikulmion kärjissä. Lisäksi myös Varignonin suunnikkaan oma painopiste yhtyy tähän painopisteeseen.


title: Bimediaani

text: Epäsäännöllisen tetraedrin kuuden särmän keskipisteet voidaan yhdistää kolmella bimediaanilla, jotka leikkaavat toisensa yhteisessä pisteessä. Taso, joka leikkaa tetraedrin kahtia pitkin yhtä bimediaania, jakaa tetraedrin tilavuuden kahteen puolikkaaseen.


title: Hervannan hyppyrimäet

text: Hervannan hyppyrimäet on kolmen hyppyrimäen muodostama mäkihypyn suorituspaikka Tampereen Hervannassa.


title: Hervannan hyppyrimäet

text: Hervantaan rakennettiin K60-, K25- ja K10-mäet vuonna 1975. K47-mäki rakennettiin muovitettuna vuonna 1985. Vuonna 1998 K47-mäen alastulorinteen muovitus poistettiin. Kesällä 2012 asennettiin muovitukset K25- ja K10-mäkiin. Syksyllä 2018 asennettiin K47-mäen alastulorinteeseen muovitus.


title: Hervannan hyppyrimäet

text: Hyppyrimäen K-piste sijaitsee 47 metrissä ja HS-piste 52 metrissä.


title: Hervannan hyppyrimäet

text:
Mäkiennätyksen 52,0 metriä ovat hypänneet Ossi-Pekka Valta ja Sami Heiskanen.
Naisten mäkiennätyksen 45,5 metriä on hypännyt Vilma Meis.
Hyppyrimäen K-piste sijaitsee 25 metrissä ja HS-piste 27 metrissä, alastulorinteessä on muovitus.


title: Hervannan hyppyrimäet

text:
Mäkiennätyksen 25,5 metriä on hypännyt Sami Saapunki.
Naisten mäkiennätyksen 23,0 metriä on hypännyt Julia Tervahartiala.
Kesämäkiennätyksen 24,0 metriä on hypännyt Petteri Forsström.
Naisten kesämäkiennätyksen 19,5 metriä on hypännyt Emilia Vidgren.
Hyppyrimäen K-piste sijaitsee 10 metrissä ja HS-piste 12 metrissä, alastulorinteessä on muovitus.


title: Hervannan hyppyrimäet

text: Mäkiennätyksen 11,5 metriä on hypännyt Tuomas Kinnunen 26.1.2013 Etelä-Suomen alue-cupissa. Naisten mäkiennätyksen 11,5 metriä on hypännyt Elli Seppänen 31.1.2015 Lidl Cupissa.


title: Hervannan hyppyrimäet

text: Kesämäkiennätyksen 10,5 metriä ovat hypänneet Tuomas Kinnunen ja Jasper Suomela 26.8.2012 Hervannan muovimäkien avajaiskilpailussa. Naisten kesämäkiennätyksen 9,5 metriä on hypännyt Sofia Mattila 6.9.2015 Kesäkisassa.


title: Turn It Up

text: Turn It Up on suomalaisyhtye Bomfunk MC’s:n kappale heidän kolmannelta, Reverse Psychology-studioalbumilta. Sen julkaisi Universal Music sekä albumin kolmantena että koko yhtyeen uran viimeisenä singlenä vuonna 2004. Kappaleella esiintyy Bomfunk MC’s:n lisäksi ruotsalainen naisartisti Anna Nordell. Toisin kuin yhtyeen edelliset singlet, tämä ei onnistunut pääsemään edes kotimaassa listoille.


title: Dexter Jackson

text: Dexter ”The Blade” Jackson (s. 25. marraskuuta 1969) on yhdysvaltalainen kehonrakentaja. Hän on saavuttanut tittelin Mr. Olympia vuonna 2008. Hän on sijoittunut 2000-luvulla aina Mr. Olympia -kilpailussa kymmenen parhaan joukkoon.


title: Inny

text: Inny on Irlannin pisimmän joen, Shannonin, sivujoki. Se virtaa läntisessä Irlannissa. Se saa alkunsa Lough Sheelin -järvestä ja virtaa Lough Kinalen, Lough Derravaraghin, Lough Ironin kautta Lough Reehen. Joen kokonaispituus on noin 50 kilometriä. Sen syvyys on tyypillisesti 1,5–3,0 metriä, mutta vaihtelee sään mukaan.


title: Inny

text: Inny on virkistyskalastajien suosiossa. Sieltä kalastetaan taimenta ja haukea. Joesta on satu yli kymmenen kilogramman painoisia haukia. Joen yleisimmät kalalajit ovat särki, lahna, ahven ja suutari.


title: Vuokatin mäkikeskus

text: Vuokatin mäkikeskus on neljän hyppyrimäen muodostama mäkihypyn suorituspaikka Sotkamossa.


title: Vuokatin mäkikeskus

text: Vuonna 1947 avatun hyppyrimäen K-piste oli 70 metrissä. Vuoden 1992 hiihdon nuorten maailmanmestaruuskilpailuja varten hyppyrimäki remontoitiin ja K-piste siirrettiin 80 metriin. Vuoden 2001 Euroopan nuorten olympiafestivaaleja varten hyppyrimäkeä remontoitiin uudestaan. K-pistettä siirrettiin 90 metriin ja HS-pisteeksi asetettiin 100 metriä.


title: Vuokatin mäkikeskus

text: Vuoden 1992 nuorten maailmanmestaruuden voitti Toni Nieminen ja joukkuekilpailun voitti Suomi joukkueella J. Salo, Olli Happonen, Janne Väätäinen ja Toni Nieminen. Euroopan nuorten talviolympiafestivaaleilla 2001 miesten kilpailun voitti Janne Happonen, naisten kilpailun voitti Daniela Iraschko ja joukkuekilpailun voitti Suomi.


title: Vuokatin mäkikeskus

text:
Mäkiennätyksen 105,5 metriä on hypännyt Taku Takeuchi.
Naisten mäkiennätyksen 99,0 metriä on hypännyt Daniela Iraschko-Stolz.
Kesämäkiennätyksen 103,5 metriä on hypännyt Janne Ahonen.
Naisten kesämäkiennätyksen 92,5 metriä on hypännyt Julia Kykkänen.
Hyppyrimäen K-piste sijaitsee 49 metrissä ja HS-piste sijaitsee 54 metrissä, alastulorinteessä on muovitus.


title: Vuokatin mäkikeskus

text:
Mäkiennätyksen 50,5 metriä on hypännyt Markus Virrantalo.
Naisten mäkiennätyksen 47,0 metriä on hypännyt Julia Tervahartiala.
Kesämäkiennätyksen 51,0 metriä on hypännyt Tuomas Kinnunen.
Naisten kesämäkiennätyksen 49,0 metriä on hypännyt Milla Kukkonen.
Hyppyrimäen K-piste sijaitsee 30 metrissä ja HS-piste sijaitsee 35 metrissä, alastulorinteessä on muovitus.


title: Vuokatin mäkikeskus

text:
Mäkiennätyksen 31,5 metriä ovat hypänneet Kasperi Valto ja Tuomas Kinnunen.
Naisten mäkiennätyksen 28,0 metriä on hypännyt Alva Thors.
Kesämäkiennätyksen 32,0 metriä ovat hypänneet Väinö Mettiäinen ja Tuomas Kinnunen.
Naisten kesämäkiennätyksen 27,0 metriä on hypännyt Elli Seppänen.
Hyppyrimäen alastulorinteessä on muovitus, sitä remontoitiin vuonna 2010. Hyppyrimäen K-piste sijaitsee 9 metrissä ja HS-piste 14 metrissä.


title: Vuokatin mäkikeskus

text: Mäkiennätyksen 11,5 metriä ovat hypänneet Jasper Suomela 19. tammikuuta 2014 Lidl Cupissa kaksi kertaa, Juho Ojala 15. helmikuuta 2015 Lidl Cupissa ja Andreas Helanne 30. joulukuuta 2017 Juniori Cupissa kaksi kertaa. Naisten mäkiennätyksen 11,5 metriä on hypännyt Emilia Sorvisto 19. tammikuuta 2014 Lidl Cupissa kaksi kertaa. Kesämäkiennätyksen 11,5 metriä on hypännyt Samuli Kankaanpää 18. heinäkuuta 2014 Mäkikarnevaaleilla. Naisten kesämäkiennätyksen 11,5 metriä on hypännyt Josefiina Kankaanpää 3. elokuuta 2017 Junnumäkiviikon kisassa.


title: Nelson Mason

text: Nelson Mason (s. 13. lokakuuta 1987 Niagara Falls) on kanadalainen moottoriurheilija.


title: Nelson Mason

text: Mason aloitti Karting-uransa vuonna 1999. Hän oli kolmas British Universities Karting Championship -luokassa vuonna 2008. Vuosina 2007-2008 Mason osallistui Formula Ford Festivaliin. Vuonna 2010 Mason ajoi kuusi kilpailua Italian Formula 3 -sarjassa. Vuodet 2011-2012 Mason piti välivuotta kilpa-autoilusta, kunnes vuonna 2013 Mason siirtyi European F3 Open -sarjaan. Hän saavutti kolme voittoa, neljä paalupaikkaa, neljä nopeinta kierrosta ja kuusi palkintosijaa sijoittuen loppupisteissä sarjan kolmanneksi. Vuonna 2014 Mason ajoi GP3-sarjassa Hilmer Motorsport -tallissa. Hän ei saavuttanut pisteitä sijoittuen parhammillaan kilpailussa kymmenenneksi.


title: Frank Zane

text: Frank Zane (s. 28. kesäkuuta 1942 Kingston, Pennsylvania) on entinen yhdysvaltalainen kehonrakentaja, opettaja ja kolminkertainen Mr. Olympia -kilpailun voittaja vuodesta 1977 vuoteen 1979.


title: Frank Zane

text: Frank Zane harjoitteli ja kilpaili samaan aikaan muun muassa Arnold Schwarzeneggerin, Dave Draperin ja Franco Columbun kanssa. 1970-luvulla he harjoittelivat yhdessä Gold’s Gym -kuntosalilla, joka sijaitsi Los Angelesin Venicen kaupunginosassa.


title: Frank Zane

text: Frank Zane on aktiiviuransa jälkeen kirjoittanut lukuisia kirjoja kehonrakennuksesta.


title: Frank Zane

text: Frank Zane on ollut yli 40 vuotta naimisissa vaimonsa Christinen kanssa. Kehonrakennuksen lisäksi Frank Zanen kiinnostuksen kohteita ovat muun muassa meditointi, kirjoittaminen ja musiikki; hän osaa soittaa seitsemää eri instrumenttia.


title: James Wilson (jalkapalloilija)

text: James Wilson (s. 1. joulukuuta 1995) on englantilainen jalkapalloilija, joka edustaa Valioliigassa pelaavaa Manchester Unitedia. Hän on pelipaikaltaan hyökkääjä. Manchester Unitedin kasvatti Wilson pelaa myös Englannin alle 19-vuotiaiden maajoukkueessa, jossa hän on pelannut vuodesta 2013. Wilson teki Valioliiga-debyyttinsä 6. toukokuuta 2014 Hull Cityä vastaan. Hän iski ottelussa kaksi maalia ja näin hänestä tuli ensimmäinen Unitedin pelaaja sitten Ruud van Nistelrooyn, joka on tehnyt avausottelussaan Valioliigassa kaksi maalia. Kolmannen maalinsa Valioliigassa ja ensimmäisen kaudella 2014–2015 Wilson teki tammikuussa 2015 Queens Park Rangers FC:tä vastaan Man Utd:n 2-0 -voittoon päättyneessä ottelussa.


title: Juicy J

text: Jordan Michael Houston (s. 5. huhtikuuta 1975 Memphis, Tennessee), tunnetaan paremmin taiteilijanimellä Juicy J, on yhdysvaltalainen rap-artisti.


title: Juicy J

text: Hän on julkaissut neljä studioalbumia, mutta tuli alun perin tunnetuksi yhtenä 1990-luvun hip hop-yhtye Three 6 Mafian perustajista.


title: Kontinkankaan sairaala

text: Kontinkankaan sairaala on Oulun kaupungin omistama terveyskeskus, vuodenosastot sekä hyvinvointikeskus. Se on osa hyvinvointiin ja terveysalaan keskittyvää Kontinkankaan kampusta, jossa sijaitsee myös yliopistollinen sairaala, yksityisiä sairaaloita, useita tutkimuslaitoksia, alan yrityksiä, yliopiston lääketieteellinen tiedekunta, ammattikorkeakoulun terveys- ja hoitoalan opetusta sekä ammattiopiston sosiaali- ja terveysalan yksikkö.


title: Kontinkankaan sairaala

text: Oulun kaupunginsairaala (OKS) on ikääntyneille ihmisille tarkoitettu sairaala- ja laitoshoidon palveluyksikkö. Sairaala antaa lyhytaikaista jatkohoitoa ja kuntoutusta erityisesti vieressä sijaitsevasta Oulun yliopistollisesta sairaalasta siirtyville potilaille. Sairaansijoja on 142.


title: Kontinkankaan sairaala

text: Kontinkankaan alueelle alettiin Oulun kaupungin 5. lokakuuta 1937 tehdyllä päätöksellä rakentaa uutta valtion ylläpitämää lääninsairaalaa korvaamaan Lasaretinsaarella sijainnutta vanhaa lääninsairaalaa. Kaupunki varasi sairaalalle 7 hehtaarin tontin. Rakennuksen suunnitteli arkkitehti Uno Ullberg. Kulttuurihistoriallisesti arvokas ja myöhemmin suojeltu rakennuskokonaisuus edustaa tyyliltään funktionalismia. Rakennuksen ensimmäisen vaihe valmistui käyttöön vuonna 1938.


title: Kontinkankaan sairaala

text: Talvisodan ja jatkosodan aikana sairaalassa toimi suomalaisten Sotasairaala 32 (SotaS 32), jolla oli sivupisteinä mm. Oulun keskuskansakoulu, piirimielisairaala, Diakonissalaitos ja Päivärinteen sairaala Muhoksella.


title: Kontinkankaan sairaala

text: Talvisodan aikainen sotasairaala perustettiin lokakuussa 1939. Ilmahälytykset ja pommitukset vaikeuttivat sairaalan toimintaa. Helmikuussa 1940 pommitukset särkivät sairaalan ikkunoita sekä vaurioitti vesi- ja lämpöjohtoja. Lisäksi yksi räjähtämätön pommi putosi talousrakennukseen rikkoen sen katto- ja lattiarakenteita.


title: Kontinkankaan sairaala

text: Sotasairaala perustettiin uudelleen 16. kesäkuuta 1941. Sotilassairaalan 32:n haavoittuneita sijoitettiin eri puolille kaupunkia ja sen lähialueille. Itse lääninsairaalarakennuksessa toimi suomalaisten kirurgiset osastot. Kesällä 1941 lääninsairaalan tiloihin siirtyi saksalainen sotasairaala Krigslazarett 3/677. Saksalaisen sotasairaalan aikaa kesti aina syksyyn 1944.


title: Kontinkankaan sairaala

text: Lääninsairaala valmistui lopullisesti vuonna 1944. Kaikkiaan siinä oli 400 sairaansijaa. Uudet sairaalalait muuttivat myöhemmin 1950-luvulla Oulun sairaalajärjestelyjä. Lisäksi Oulun yliopiston ja sen lääketieteellisen tiedekunnan perustaminen vuonna 1960 toi Kontinkankaalla sijaitsevalle lääninsairaalalle uusia toimintamuotoja. Lääninsairaala toimi yliopiston opetussairaalana vuosina 1963–1972.,


title: Kontinkankaan sairaala

text: Oulun yliopistollisen keskusairaalan (OYKS) valmistuminen 1973 muutti Kontikankaalla sijainneen lääninsairaalan kaupunginsairaalaksi. Kansanterveyslain toteumisen myötä 1975 kaupunginsairaalasta tuli Oulun terveyskeskuksen sairaala. Vuonna 1976 Oulun kaupunki ryhtyi peruskorjaamaan silloin jo lähes 40 vuotta vanhaa sairaalaa. Remontti valmistui vuonna 1981.


title: Kontinkankaan sairaala

text: 1990-luvun lopulla Oulun kaupunki rakennutti vanhan sairaalan välittömään läheisyyteen sen eteläpuolelle uuden kaupunginsairaalan. Oulun uusi kaupunginsairaala otettiin käyttöön 3. syyskuuta 2002.


title: Kontinkankaan sairaala

text: Uuden Oulun kaupunginsairaalan valmistuttua vanhassa kaupunginsairaalassa eli entisessä lääninsairaalassa hoidettiin pitkäaikaispotilaina vanhuksia. Rakennus oli myös remontissa olevien paikallisten terveydenalan laitosten varapaikka.


title: Kontinkankaan sairaala

text: Vanhan Ullbergin aikanaan suunnitteleman funktionalistisen sairaalan viimeisin peruskorjaus käynnistyi vuonna 2013. Se valmistuu syksyllä 2014, ja rakennuksesta tulee ns. hyvinvointikeskus sekä lääkäreiden ja hoitajien käytännön harjoittelun oppimiskeskus.


title: HairStore

text: HairStore on vuonna 1996 perustettu Suomen suurin kampaamoketju. Ketju toimi yrityksenä vuoteen 2009 asti nimellä HairStore Oy, minkä jälkeen se sulautui CenCei Oy:n kanssa ja liiketoiminnat siirtyivät tämän omistukseen.


title: HairStore

text: Vuonna 2007 yhtiö sekä sen toimitusjohtaja Veikko Nenonen tuomittiin Vantaan käräjäoikeudessa maksamaan sakkoja työturvallisuusrikoksesta. Yhtiö joutui maksamaan 30 000 euron yhteisösakon ja Nenonen puolestaan 75 päiväsakkoa 1 800 euron edestä. Syyskuussa 2009 yhtiö tuomittiin jälleen työrikoksesta. Se joutui maksamaan 10 000 euron korvaukset työntekijälle, joka ei saanut työsopimuksen takaisia lisiä. Noin viikkoa myöhemmin paljastui, että yhtiö oli peittänyt tuotteidensa parasta ennen -päiväyksiä.


title: HairStore

text: Toukokuussa 2014 CenCei Oy tiedotti hakeneensa HairStoren konkurssiin hoitamattomien saneerausvelkojen takia ja lopettavansa ketjun toiminnan, jos uutta ostajaa ei löydy kesäkuuhun mennessä. Kaupparekisterin mukaan liikevaihto oli ollut vuoden 2012 ensimmäisellä kvartaalilla 23,3 miljoonaa euroa ja tilipäätöstiedoista oli käynyt ilmi, että yhtiölle kertyi tappiota lähes kaksi miljoonaa euroa. Heinäkuussa kerrottiin yrityksen nykyjohdon ja ulkopuolisten sijoittajien ostaneen yrityksen konkurssipesältä ja jatkavan toimintaa.


title: HairStore

text: Tässä on lista kaikista paikkakunnista, missä HairStorella on liikkeitä toukokuussa 2014.


title: Pekka Strang

text: Pekka Kristian Strang (s. 23. heinäkuuta 1977 Helsinki) on suomalainen näyttelijä ja teatterinjohtaja. Strang on tullut tunnetuksi Lilla Teaternin ja Helsingin Kaupunginteatterin lavoilta, missä hän on näytellyt sekä suomen- että ruotsinkielisiä koomisia päärooleja. Elokuvataiteessa Strangin tehtäviin lukeutuu muun muassa päärooli elokuvassa "Tom of Finland".


title: Pekka Strang

text: Pekka Strang syntyi Jukka Strangin ja Camilla Anderssonin perheeseen. Hän varttui Vaasassa ja oli jo pienestä pitäen kiinnostunut näyttelijän ammatista. Vaasassa hän sai ensimmäisen pääroolinsa, Arne Ankan roolin Vaasan ylioppilasteatteri Rampissa. Strang suoritti Teatterikorkeakoulun vuosina 1997–2001. Uransa alkuvuosina hän näytteli muun muassa Ruotsalaisessa teatterissa, Wasa Teaterissa ja Viirus-teatterissa.


title: Pekka Strang

text: Vuosina 2005–2014 Strang työskenteli Lilla Teaternin johtajana.


title: Pekka Strang

text: Pekka Strangin varhaisia näyttämötehtäviä olivat muun muassa "Stenar i fickan" (2001, 2005), "Satan i Moskva" (2001) ja "Den komiska tragedin" (2002). Lilla Teaternissa hän on näytellyt muun muassa Molièren komediassa "Den girige" (2011) ja Albert Camusin näytelmässä "De rättfärdiga" (2011). Strang on näytellyt myös erinäisissä suomenkielisissä teatterituotannoissa, kuten Oscar Wilden komediassa "Miksi naiset aina rakastuvat Ernestiin" (2007) ja Aleksandr Ostrovskin komediassa "Huijarin muistiinpanot" (2014).


title: Pekka Strang

text: Vuonna 2001 Strangilla oli Dani Bexarin rooli Peter Lindholmin elokuvassa "Leijat Helsingin yllä". Dome Karukosken ohjaamassa elämäkertaelokuvassa "Tom of Finland" (2017) Strang näytteli pääosan. Lisäksi Strang on näytellyt sivurooleja useissa elokuva- ja televisiotuotannoissa.


title: Jäätyneet aivot

text: Jäätyneet aivot on Suomessa tunnettu kaupunkitarina. Siinä henkilö kuolee oltuaan alttiina kovalle pakkaselle ilman päähinettä. Henkilö valittaa huonovointisuutta tai toteaa olonsa huonoksi ja kuolee pian päästyään lääkäriin, sisätiloihin tms. Syyksi todetaan aivojen pakkasvaurio tai jäätyminen.


title: Jäätyneet aivot

text: Tarinasta on variaatioita pakkaselle altistumisen paikasta ja tavasta, mutta sen runko – pakkanen, päähineittä oleminen ja kuolema ovat samat. Tarinaa on käytetty varoituksena lapsille. Tarinalle ei ole lääketieteellisiä perusteita.


title: Jäätyneet aivot

text: Yksi toisen kaupunkitarinan versioista kertoo myymälävarkaasta, joka yrittää piilottaa pakastebroilerin hattunsa alle. Tyypillisesti varas pyörtyy tai jopa kaatuu kuolleena maahan kävellessään myymälästä ulos, koska pakaste on jäädyttänyt hänen aivonsa. Tämä versio on saattanut saada alkunsa Mark Twainin Huckleberry Finnin seikkailujen luvusta 40, jossa Tom Sawyer yrittää varastaa voikimpaleen, mutta jää kiinni kun voi alkaa sulaa hänen tätinsä silmien edessä. Tälle tarinalle ovat sukua tarinat hattua rikosvälineenä käyttävästä varkaasta, jotka jäävät kiinni kun kylmässä säilytettävä elintarvike reagoi lämpöön tai varas elintarvikkeen kylmyyteen.


title: Norlannin ooppera

text: Norlannin ooppera (, NOP) on oopperatalo, joka sijaitsee Uumajassa, Norlannissa, Ruotsissa.


title: Norlannin ooppera

text: Norlannin ooppera perustettiin vuonna 1974 alueellisena oopperakokonaisuutena. Sen ensimmäinen artistinen johtaja oli Arnold Östman vuosina 1974–1979. Norlannin oopperalla on oma sinfoniaorkesteri ja tilat oopperalle, tanssille, musiikille ja taiteelle työpajoineen ja studioineen.


title: Norlannin ooppera

text: Sen ylikapellimestareina ovat toimineet Roy Goodman (1995–2001); Kristjan Järvi (2000–2004); Andrea Quinn (2005–2009); ja Rumon Gamba (2009–).


title: Norlannin ooppera

text:
Norlannin oopperan omistus on jaettu Uumajan kunnan (40%) ja Västerbottenin läänin (60%) kesken.
Norlannin oopperassa on neljä salonkia, seuraavin istumapaikoin:
Rakennuksessa on myös "Vita kuben" (Valkoinen kuutio), joka toimii näyttelytilana nykytaiteelle.


title: Norlannin ooppera

text: Norlannin ooppera perustettiin vuonna 1974 Ruotsin kulttuurin uudistamisen seurauksena samana vuonna. Musiikkiteatteriryhmä "Sångens makt" muodosti vastaperustetun oopperakokonaisuuden ytimen. Ryhmän täytyi aluksi käyttää väliaikaisia tiloja, mutta pian he löysivät pysyvämmän kodin Umeå Folkets husista. Norlannin oopperan ensimmäinen johtaja oli Arnold Östman, joka oli myös oopperan taiteellinen johtaja vuosina 1974-1979.


title: Norlannin ooppera

text: Vuonna 1984 Norlannin ooppera muutti vanhaan, vuonna 1937 rakennettuun paloasemaan Uumajassa, jonka on suunnitellut Wejke & Ödeen. Paloasemalle tehtiin laaja uudelleenrakentaminen ja laajentaminen, jotka suunnitteli Olle Qvarnström.


title: Norlannin ooppera

text: Vuonna 2002 rakennettu teatteri- ja konserttisali, joka on yhdistetty vanhaan oopperataloon, vihittiin. Uudessa rakennuksessa on 480 paikkaa, suuri näyttämö, jossa sivunäyttämöt ja orkesterisyvennys, sekä konserttisali 500 paikalla.


title: Norlannin ooppera

text: Joka toukokuu vuodesta 2006 lähtien Norlannin ooppera on järjestänyt tiloissaan ja ulkona Operaplanissa vuosittaisen "MADE festivalin".


title: Norlannin ooppera

text: Mando Diaon konsertin aikana 27. tammikuuta 2007 osa lattiasta romahti ja yli 20 ihmistä tippui noin kaksi metriä syvään reikään. 22 ihmistä loukkaantui tapahtuman vuoksi.


title: Obsessed

text: Obsessed voi tarkoittaa seuraavia asioita:


title: Obsessed

text: Elokuvat:


title: Obsessed

text: Musiikki:


title: Maksim Majorov

text: Maksim Olegovitš Majorov (; s. 26. maaliskuuta 1989 Andižan, Uzbekistanin SNT, Neuvostoliitto) on venäläis-uzbekistanilainen jääkiekkoilija, joka pelaa KHL-joukkue Salavat Julajev Ufassa.


title: Maksim Majorov

text: Uzbekistanissa syntynyt Majorov kasvoi Venäjällä ja hän on Ak Bars Kazanin kasvatti. Majorov pelasi ensimmäiset miesten pelinsä 16-vuotiaana seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa. Seuraavan kauden 2007–2008 hän vietti pääasiassa sarjatasoa ylempänä Vysšaja Ligassa Neftjanik Leninogorskin ja Neftjanik Almetjevskin joukkueissa. Columbus Blue Jackets varasi Majorovin neljännellä kierroksella 94. pelaajana . Kauden 2007–2008 hän pelasi suurimmaksi osaksi taas Kazanin kakkosjoukkueessa, mutta sai tililleen myös 11 ottelua Ak Barsin Superliigassa pelanneessa joukkueessa tehden siellä yhden maalin.


title: Maksim Majorov

text: Kesällä 2008 WHL-joukkue Brandon Wheat Kings varasi Majorovin 33. pelaajana . Hän siirtyi kaudeksi 2008–2009 kuitenkin Columbus Blue Jacketsin organisaatioon ja pelasi kautensa pääosin farmijoukkue Syracuse Crunchissa, AHL:ssä. Majorovin tulokaskausi toi siellä 71 runkosarjaottelussa tehot 17+14=31. Hän oli Crunchin kolmanneksi paras maalintekijä. Majorov pelasi kauden aikana myös kolme ensimmäistä NHL-otteluaan Blue Jacketsissa. Hän pelasi ensimmäisen NHL-ottelunsa 3. tammikuuta 2009 vieraissa St. Louis Bluesia vastaan. Kaudella 2009–2010 Majorov jakoi 17 osumallaan Crunchin sisäisen maalipörssin voiton Derek MacKenzien ja Alexandre Picardin kanssa. Hänet valittiin 11. huhtikuuta 2010 AHL:n viikon pelaajaksi. Majorov pelasi kauden aikana neljä NHL-ottelua.


title: Maksim Majorov

text: Kaudella 2010–2011 Majorov oli Blue Jacketsin uuden farmijoukkueen, Springfield Falconsin toiseksi paras maalintekijä ja neljänneksi paras pistemies tehoilla 19+14=33. Hän pelasi kauden aikana viisi NHL-ottelua tehden NHL-uransa avausmaalin 1. huhtikuuta 2011 Chicago Blackhawksia vastaan. Kaudella 2011–2012 Majorov pelasi kymmenen NHL-ottelua tehopistein 1+1=2.


title: Maksim Majorov

text: Toukokuussa 2012 Majorov teki KHL-sopimuksen kasvattajaseuransa Ak Bars Kazanin kanssa, mutta hänet kuitenkin kaupattiin ennen kauden 2012–2013 alkua Atlantiin. Majorovin KHL:n tulokaskausi toi 40 runkosarjaottelussa tehot 16+6=22 sekä viidessä playoff-ottelussa yhden syöttöpisteen. Hän oli runkosarjassa Atlantin paras maalintekijä ja kolmanneksi paras pistemies.


title: Maksim Majorov

text: Majorov edusti Venäjää alle 20-vuotiaiden Super Seriesissa vuonna 2007.


title: Freaky Fortune

text: Freaky Fortune on kreikkalainen duo, joka edusti Kreikkaa vuoden 2014 Euroviisuissa kappaleella ”Rise Up”. Duon jäsenet ovat Nick Raptakis ja Theofilos Pouzbouris. Heidän Euroviisukappaleellaan esiintyy RiskyKidd. He sijoittuivat kilpailun finaalissa 20:nneksi.


title: Adam Taubitz

text: Adam Taubitz (s. 7. lokakuuta 1967 Chorzów, Puola) on saksalainen jazziin ja klassiseen keskittynyt muusikko, viulisti, trumpetisti, orkesterinjohtaja, kitaristi ja säveltäjä. Vuodesta 1997 hän oli viulistina Berliinin filharmonikoissa Claudio Abbadon alaisuudessa. Hänet tunnetaan kenties parhaiten työstään Berliinin filharmonikkojen jazzryhmässä, jota hän oli perustamassa vuonna 1999, ja Aura Quartettissa.


title: Jalkapallon maailmanmestaruuskilpailujen 1934 loppuottelu

text: Vuoden 1934 jalkapallon maailmanmestaruuskilpailujen loppuottelu pelattiin 10. kesäkuuta 1934 Roomassa Nazionale del PNF -stadionilla. Ottelussa olivat vastakkain Italia ja Tšekkoslovakia. Se päättyi Italian 2–1-voittoon jatkoajan jälkeen.


text: Vuoden 1934 MM-lopputurnaus oli järjestyksessään historian toinen. Cup-muotoisena pelatussa turnauksessa oli mukana yhteensä 16 maata, joista 12 oli Euroopasta, 3 Etelä-Amerikasta ja yksi Afrikasta. Välierissä kohtasivat Italia ja Itävalta sekä Tšekkoslovakia ja Saksa. Turnauksen suursuosikki oli "Ihmejoukkueeksi" kutsuttu Itävalta, joka oli huhtikuusta 1931 lähtien hävinnyt ainoastaan kerran 28:ssa ottelussa. Sen ensimmäinen tappio sitten joulukuun 1932 tuli välieräottelussa Italiaa vastaan.


text: Loppuottelu alkoi Rooman Nazionale del PNF -stadionilla sunnuntaina 10. kesäkuuta kello 17.30 paikallista aikaa. Joukkueen menestystä poliittisiin tarkoitusperiinsä käyttänyt diktaattori Mussolini oli edellisenä iltana tavannut Italian pelaajat ja pitänyt heille puhuttelun. Ottelussa oli vastakkain kaksi erityylistä joukkuetta; Italia koostui fyysisistä pelaajista, kun taas Tšekkoslovakia luotti taitaviin yksilöihinsä. Avausmaalia saatiin odottaa 71. peliminuutille, kunnes Antonín Puč sai pallon takaisin antamansa kulmapotkun jälkeen ja siirsi Tšekkoslovakian johtoon lähes nollakulmasta tekemällään maalilla. Joukkueella oli hetkeä myöhemmin mahdollisuus ratkaista ottelu, mutta František Svobodan laukaus osui tolppaan. Italia onnistui tasoittamaan ottelun yhdeksän minuuttia ennen loppua, kun Raimundo Orsi karkasi Enrique Guaitan pystysyötön jälkeen Tšekkoslovakian puolustukselta ja sijoitti pallon valelaukauksen jälkeen maalivahti František Pláničkan yli.


text: Jatkoajalle Italia joutui lähtemään altavastaajana Giuseppe Meazzan loukkaantumisen vuoksi. Tuohon aikaan jalkapallossa ei tunnettu pelaajavaihtoja, joten Meazza joutui olemaan kentällä loukkaantuneena. Tšekkoslovakian pelaajat eivät kuitenkaan vaivautuneet vartioimaan ontuvaa Meazzaa ja niin hän pääsi ottelun 95. peliminuutilla käynnistämään Italian hyökkäyksen syöttämällä pallon Enrique Guaitalle, joka puolestaan vapautti Angelo Schiavion maalintekoon. Italia onnistui pitämään johtoasemansa ottelun loppuun saakka ja pääsi näin juhlimaan ensimmäistä maailmanmestaruuttaan. Joukkueen pelaajista Luis Monti oli aikaisemmin edustanut Argentiinaa ja pelannut sen riveissä myös vuoden 1930 MM-finaalissa.


title: Luolamaalauksia

text: Luolamaalauksia on vammalalaisen Tyhjät Patterit -yhtyeen EP-levy vuodelta 1982. Tuottaja on yhtyeen johtohahmo Esa Ijäs.


title: Luolamaalauksia

text: Levy-yhtiö on tamperelainen Poko Rekords ja luettelotunnus on Patteri 1. Tuotanto-oikeudet omistaa Unitor Oy ja musiikkikustantaja on Jee-Jee Music Oy.


title: Luolamaalauksia

text: Kansitaiteesta vastaavat yhtyeen jäsenet. Suunnittelija on Esa Ijäs ja valokuvan on ottanut Ari Ijäs Canon AT-1 -kameralla. Kannen on painanut Kirjapaino E. Kuronen.


title: Luolamaalauksia

text: sekä:


title: Luettelo operaatio Exporterin joukoista

text: Luettelo operaatio Exporterin joukoista listaa kesä-heinäkuussa 1941 toisen maailmansodan operaatio Exporteriin, jossa liittoutuneet valtasivat Vichyn Ranskan hallussa olleet Libanonin ja Syyrian alueet, liitetyt liittoutuneiden joukot sekä puolustautuneet Vichyn Ranskan joukot.


title: Luettelo operaatio Exporterin joukoista

text: Operaation komentajana oli Lähi-Idän joukkojen komentaja kenraali Archibald Wavell sekä hänen apunaan Palestiinan ja Transjordanian sotilaskomentaja kenraali Henry Maitland Wilson.


title: Luettelo operaatio Exporterin joukoista

text: Etelä-Syyrian ja Libanonin valtausta varten olivat seuraavat joukot (18. kesäkuuta Australian I armeijakunnaksi), joiden komentajana oli kenraaliluutnantti John Lavarack:Gentforce, joka aktivoitiin 12. ja lakkautettiin 18. kesäkuuta kenraalimajuri Paul Legentilhomme (oik. Paul Louis Le Gentilhomme), joka haavoittui 12. kesäkuuta, ja prikaatikenraali Wilfrid Lewis Lloyd


title: Luettelo operaatio Exporterin joukoista

text: Kokoonpanoista on jätetty pois pioneeri, viesti ja huoltoyksiköt. Divisioonan kahden oman pioneerikomppanian lisäksi sitä oli vahvennettu yhdellä komppanialla. Divisioona joukkoihin liitetyt kaksi jalkaväkipataljoonaa, konekivääripataljoona sekä 9. ratsuväkirykmentti olivat puutteellisesti varustettuja. Jalkaväkipataljoonat muun muassa vastaanottivat kuljetuskalustonsa vasta 17. kesäkuuta.


title: Luettelo operaatio Exporterin joukoista

text: Vapaan Ranskan joukkoihin liitettiin myöhemmin kolme pataljoonaa senegalilaisia ja toinen patteri, jolloin divisioonaan voitiin muodostaa toinen prikaati.


title: Luettelo operaatio Exporterin joukoista

text: Öljyputken varmistamisen sai vastuulleen Habforce, jonka komentajana oli kenraalimajuri John George Walters Clark.Osasto oli suoraan Irakiin sijoitettujen brittijoukkojen komentajan kenraaliluutnantti Edward Quinanin alaisuudessa.


title: Luettelo operaatio Exporterin joukoista

text: Syyrian ja Libanoniin sijoitettujen joukkojen komentajana oli kenraali Henri Dentz ja hänen apulaisenaan kenraali de Verdilhac. Kolme aluekomentajaa olivat Damaskoksessa kenraali Delhomme, Beirutissa kenraali Beucler ja Aleppossa eversti Rottier. Ilmavoimien komentajana oli kenraali Jennequin.


title: Luettelo operaatio Exporterin joukoista

text: Syyriassa oli Vichyn Ranskalla joukkoja seitsemästä vakinaisesta jalkaväkirykmentistä. Nämä olivat Muukalaislegioonan 6. rykmentti, Marokon 1. rykmentti, Tunisian 16. rykmentti, Senegalin 17. rykmentti, Algerian 22. rykmentti, 24. siirtomaarykmentti ja Algerian 29. rykmentti. Yhteensä joukkoja oli 18 pataljoonaa, joista neljä muukalaislegioonasta. Jalkaväen lisäksi oli kaksi panssarivaunurykmenttiä (), joista kumpaankin kuului 45 kappaletta kahdentoista tonnin Renault 35 panssarivaunuja aseistuksenaan 37 millimetrin tykit. Tykistöä joukoilla oli kaikkiaan 30 patteria. Vakinaisen väen lisäksi oli yksitoista pataljoonaa Lähi-idän joukkoja, joiden taistelukyky ei ollut paras mahdollinen.


title: Luettelo operaatio Exporterin joukoista

text: Taistelutoimien alkaessa Algerian joukkoihin kuuluvat Spahit sekä toinen rykmenteistä olivat rannikolla ja loput algerialaisista Khirben ja Kiamin alueilla. Baniasista itään oli Senegalin 17. rykmentti ja osa panssarivaunuista ja -autoista. Yksi komppania I pataljoonasta vetäytyi Baniasta ja II pataljoona vetäytyi Sheikh Meskinestä, jolloin sen vahvuus oli pudonnut 350 mieheen. III pataljoona miehitti Kuneitraa.


title: Luettelo operaatio Exporterin joukoista

text: Beirutiin ja Tripoliin oli sijoitettu pieni laivasto-osasto amiraali Gautonin La Division Navale du Levant. Siihen kuuluivat hävittäjät "Guépard" ja "Valmy", kolme sukellusvenettä, partioalus, miinalaiva ja sluuppi. Osastoa täydennettiin kolmannella hävittäjällä "Vauquelin", joka lähti Marseillesta 8. kesäkuuta.


title: Luettelo operaatio Exporterin joukoista

text: Ilmavoimat oli sijoitettu seuraavasti:


title: Dutch Swing College Band

text: Dutch Swing College Band (DSCB) on hollantilainen perinteistä dixieland-jazzia soittava yhtye, jonka perusti vuonna 1945 klarinetisti ja saksofonisti Peter Schilperoort.


title: Dutch Swing College Band

text: Yhtye nousi 1940-luvulla nopeasti kansainväliseen maineeseen ja on tehnyt vaihtuvalla kokoonpanolla paljon kiertueita ja levytyksiä. Schilperoort toimi yhtyeen johtajana kuolemaansa 1990 saakka, lukuun ottamatta viiden vuoden taukoa 1950-luvun loppupuolella, jolloin hän toimi varsinaisessa ammatissaan insinöörinä.


title: Dutch Swing College Band

text: Omien äänilevyjensä lisäksi Dutch Swing College Band on levyttänyt monien amerikkalaisten jazzmuusikoiden kanssa, muun muassa Sidney Bechet’n vuonna 1951, Jimmy Witherspoonin 1970, Joe Venutin 1971, Teddy Wilsonin 1972 ja 1973, Billy Butterfieldin 1973, Bud Freemanin 1975 ja Wild Bill Davisonin kanssa 1976.


title: Dutch Swing College Band

text:
Tammikuusta 2012 alkaen yhtyeen kokoonpano on ollut seuraava:
Bob Kaper yhtyeen johto, klarinetti, alttosaksofoni, laulu
Ton van Bergeijk banjo, kitara, laulu
Keesjan Hoogeboom trumpetti, laulu
Maurits Woudenberg pasuuna
Frits Kaatee klarinetti, sopraanosaksofoni, baritonisaksofoni
Adrie Braat kontrabasso
Onno de Bruijn rummut


title: Dutch Swing College Band

text:
Vuoden 1945 lopulta lähtien yhtyeessä soittivat:
Frans Vink Jr yhtyeen johto, piano
Peter Schilperoort klarinetti, altto- ja baritonisaksofoni
Joost van Os trumpetti
Bill Brant pasuuna
Otto Gobius kitara
Henry Frohwein kontrabasso
Tony Nüsser rummut


title: Enantioylimäärä

text: Enantioylimäärä tai enantiomeerinen ylimäärä (lyhennetään e.e. ) on kemiallisen reaktion tuotteina muodostuvien optisesti aktiivisten tuotteiden puhtauden määrittämiseen käytetty käsite. Aineen optinen puhtaus määritellään eri enantiomeerien mooliosuuksien erotuksen itseisarvona |x-x|. Esimerkiksi seokselle jossa (+)-isomeerin mooliosuus on 0,75 ja (-)-isomeerin mooliosuus on 0,25 on enantioylimäärä e.e = |0,75-0,25|·100 % = 50%.


title: Enantioylimäärä

text: Optisesti aktiivisen yhdisteen enantiomeerien seoksen kiertokyky eli kyky kääntää tasopolarisoidun valon värähtelysuuntaa riippuu usein lineaarisesti seoksen mooliosuuksista ja siten myös enantioylimäärästä. Aineen enantioylimäärä voidaan määrittää siis polarimetrin avulla selvittämällä seoksen kiertokyky ja enantioylimäärä saadaan laskettua näytteen kiertokyvyn [α] ja tunnetun puhtaan enantiomeerin ominaiskiertokyvyn [α] suhteena. Erityisesti vanhemmassa kirjallisuudessa tästä käytetään nimitystä optinen puhtaus. Polarimetrin avulla määritettyyn enantioylimäärän määrittämiseen liittyy kuitenkin ongelmia. Kiertokyky on riippuvainen käytetystä liuottimesta, näytteen konsentraatiosta ja mittauslämpötilasta. Lisäksi eräillä yhdisteillä kiertokyky ei riipu lineaarisesti seoksen mooliosuuksista ja tätä kutsutaan Horeau-efektiksi.


title: Enantioylimäärä

text: Polarometrian lisäksi enantioylimäärä voidaan määrittää NMR-spektroskopian avulla ja erottamalla enantiomeerit toisistaan resoluutiolla ja määrittämällä enantiomeerien suhteet esimerkiksi korkean erotuskyvyn nestekromatografialla.


title: Thursday October Christian II

text: Thursday October Christian II (1. lokakuuta 1820 - 27. toukokuuta 1911) oli Pitcairnilainen mies. Hän oli Thursday October Christian I poika ja Fletcher Christianin pojanpoika. Hän hallitsi Pitcairnia vuosina 1844, 1851, 1864, 1867, 1873-74, 1880 ja 1882. Hän sai vaimonsa Mary Youngin kanssa 17 lasta. Hän asui pitkään Norfolkinsaarella, mutta muutti asumaan takaisin Pitcairnille vuonna 1864. Hän kuoli 90 vuoden ja 226 päivän iässä vuonna 1911 ollen toiseksi vanhimmaksi elänyt Pitcairnilainen mies koskaan. Häntä vanhemmaksi on elänyt miehistä ainoastaan Charles C. V. Young, joka kuoli 31. toukokuuta 1941 91 vuoden ja 41 päivän iässä.


title: Tim

text: Tim on varsinkin englanninkielisissä maissa yleinen miehen etunimi, lyhentymä kreikkalaisperäisestä nimestä Timotheos (Τιμόθεος), joka merkitsee "Jumalaa kunnioittavaa". Nimen suomenkielisiä vastineita ovat Timo ja Timi.


title: Tim

text: Suomessa nimi Tim on Väestörekisterikeskuksen tietojen mukaan annettu vuoden 2009 loppuun mennessä hieman yli 700 henkilölle. Timin nimipäivä on suomenruotsalaisen kalenterin mukaan 9. toukokuuta, joka suomenkielisen kalenterin mukaan on Timon nimipäivä.


title: Preservation Hall Jazz Band

text: Preservation Hall Jazz Band on perinteistä dixieland-jazzia soittava yhdysvaltalainen yhtye. Se on toiminut vaihtuvin kokoonpanoin 1960-luvun alkuvuosista lähtien, jolloin se perustettiin samassa yhteydessä kuin New Orleansin ranskalaiskorttelissa avattu Preservation Hall -jazzklubi.


title: Preservation Hall Jazz Band

text: 1960-luvulle tultaessa perinteisen New Orleans -jazzin suosio oli Yhdysvalloissa vähentynyt, ja monet sen tyylin muusikoista olivat työttöminä. Neworleansilainen jazzhistorioitsija Bill Russell dokumentoi ja äänitti kaupungin musiikkiperinnettä, ja kun Allan ja Sandra Jaffe perustivat Preservation Hall -jazzklubin 1961, he alkoivat järjestää säännöllisiä esiintymistilaisuuksia iäkkäille jazzmuusikoille perinteen elvyttämiseksi. Näitä muusikoita olivat muiden muassa klarinetisti George Lewis ja ”Sweet Emma” (Emma Barrett), joilla molemmilla oli omat yhtyeensä. Tuolloin elettiin vielä tiukan rotuerottelun aikaa, ja Preservation Hall oli kaupungin ainoita paikkoja, johon niin valkoiset kuin mustatkin soittajat olivat tervetulleita.


title: Preservation Hall Jazz Band

text: Preservation Hall Jazz Band syntyi 1963, kun perinnejazzin suosio oli alkanut elpyä muuallakin Yhdysvalloissa ja oli tarve lähettää New Orleansin muusikoita kiertueelle. Yhtye muodostettiin Kid Thomas Valentinen yhtyeen pohjalle, ja ensimmäinen kiertue suuntautui Yhdysvaltojen Keskilännen osavaltioihin.


title: Preservation Hall Jazz Band

text: Pian varhaisen jazzin suosio alkoi elpyä – tai kehittyä ensimmäistä kertaa – myös Yhdysvaltojen ulkopuolella, ja Preservation Hall Jazz Bandin toinen kiertue suuntautuikin Japaniin 1964. Kiertueella oli mukana myös George Lewis Band.


title: Preservation Hall Jazz Band

text: Ensimmäisen levytyksensä "Sweet Emma and Her Preservation Hall Jazz Band" yhtye teki Minneapolisin Guthrie-teatterissa, jossa se oli esiintynyt ensimmäisellä kiertueellaan. Vuonna 1967 Preservation Hall Jazz Band esiintyi Bill Grahamin tuottamassa konsertissa San Franciscossa yhdessä rockin suurten nimien Grateful Deadin, Carlos Santanan ja Steppenwolfin kanssa. Tämä eri musiikkityylien kohtaaminen toi perinnejazzille taas uutta nuorta yleisöä, ja vastaavia sekoituksia alettiin suosia yhtyeen myöhemmissäkin esiintymisissä.


title: Preservation Hall Jazz Band

text: 1970-luvulla Sweet Emma Barrettin terveys alkoi heiketä niin, että hänen oli jäätävä pois kiertueilta. Hänen tilalleen tulivat veljekset Percy ja Willie Humphrey (trumpetti ja klarinetti), joiden lisäksi yhtyeessä soittivat Frank Demond ja Jim Robinson (pasuuna), James Prevost (kontrabasso), James ”Sing” Miller (piano), Cie Frazier (rummut), Narvin Kimball (banjo) ja Allan Jaffe (tuuba). 1970-luvun alussa yhtyeelle ilmaantui myös kilpailija, kun Harold ‘Duke’ Dejan alkoi houkutella monia sen jäseniä omaan yhtyeeseensä, joka esiintyi myös usein New Orleansin Preservation Hallissa.


title: Preservation Hall Jazz Band

text: Vuonna 1977 Preservation Hallin omistaja ja yhtyeen managerina toiminut Allan Jaffe ja Afro-American Dance Ensemblen johtaja Arthur Hall tuottivat musikaalin "Fat Tuesday and All That Jazz! A Mardi Gras Dance Musical", jota esitettiin kiertueilla eri puolilla Yhdysvaltoja.


title: Preservation Hall Jazz Band

text: Allan Jaffen kuoltua syöpään 1987 hänen poikansa Benjamin otti hoitoonsa Preservation Hallin ja peri tehtävän Preservation Hall Jazz Bandin managerina. Hän myös alkoi soittaa yhtyeessä bassoa ja tuubaa.


title: Preservation Hall Jazz Band

text: 2000-luvulle tultaessa kaikki alkuperäiset yhtyeen jäsenet olivat jo kuolleet, ja yhtyeen kokoonpano muodostui nuoren polven afroamerikkalaisista muusikoista sekä Yhdysvaltojen ulkopuolelta tulleista muusikoista, joita olivat esimerkiksi ruotsalainen pianisti Lars Edegran ja brittiläinen trumpetisti Clive Wilson.


title: Preservation Hall Jazz Band

text: Vuonna 2006 yhtye, sen johtaja Ben Jaffe ja Jaffen äiti Sandra Jaffe saivat Valkoisessa talossa arvostetun National Medal of Arts -kulttuuripalkinnon presidentin puolisolta Laura Bushilta. Vuonna 2012 yhtye piti loppuunmyydyn 50-vuotisjuhlakonsertin New Yorkin Carnegie Hallissa, jossa esiintyivät myös muun muassa Allen Toussaint, Frank Demond, Yasiin Bey ja Steve Earle.


title: Hägerstadin linna

text: Hägerstadin linna on rakennus Ruotsissa Åtvidabergin kunnassa. Se sijaitsee Vindommen-järven rannalla. Linna on rakennettu 1860-luvulla. Linna on 22-huoneinen ja nelikerroksinen, pinta-alaltaan se on 900 m kokoinen. Sinne tehtiin täydellinen remontti vuonna 2000.


title: Hägerstadin linna

text: Linnassa oli suuri tulipalo joulukuun lopussa 2011 ja siellä oli palanut myös puoli vuotta aikaisemmin. Ensimmäisellä kerralla oli kyse sähköviasta ja luultavasti myös toisella kerralla.


title: Torpa stenhus

text: Torpa stenhus on rakennus Ruotsissa Tranemon kunnassa. Ensimmäisen talon rakennutti valtaneuvos Arvid Knutsson noin vuoden 1470 tienoilla. Keskiajalla se toimi sekä puolustus- että kauppalinnana. Vanhimmat osat ovat 1400-luvulta, mutta pääosin linna on nykyään 1500-lukulaisen tyylin mukainen.


title: Torpa stenhus

text: 1500-luvulla linnassa asui valtaneuvos Gustav Olofsson Stenbock. 1500-luvun loppupuolella linnaan tehtiin kattava laajennus ja modernisointi. Silloin tehtiin muun muassa neljäs kerros, porrastornit, kattoa kohotettiin ja salit koristeltiin maalauksilla. 1600-luvun alussa silloinen linnanherra Gustav Otto Stenbock rakennutti itselleen asuinkäyttöön hirsitalon ja käytti linnaa vain edustustarkoituksiin. Viimeisin sisustustyö oli linnan kappeli, joka tehtiin hänen kuolemansa jälkeen karoliiniseen barokkityyliin ja oli valmiina vuonna 1699.


title: Torpa stenhus

text: Stenbockin suvulta Torpa siirtyi perintönä vuonna 1765 Sjöbladin suvulle ja sen jälkeen vuonna 1787 Sparreille. Vuonna 1927 linna siirtyi Ebba Marianne Charlotte Storckenfeltille, jonka pojanpoika Pehr Zethelius omistaa ja hoitaa linnaa nykyisin. Omistajien historia on sikäli poikkeuksellinen, että vain yhden kerran linna on vaihtanut omistajaa muuten kuin periytymällä.


title: Torpa stenhus

text: Kirjailija Birgit Sparren romaanisarjassa "Gårdarna runt sjön" Torpa stenhus on mukana nimellä Heljö.


title: Duracell

text: Duracell on pääosin paristoja valmistava yhdysvaltalainen yritys, jonka omistaa Berkshire Hathaway. Yritys tunnetaan hyvin maskottinaan toimivasta vaaleanpunaisesta jäniksestä eli niin sanotusta Duracell-pupusta.


title: Duracell

text: Duracellin perustivat yhdysvaltalaiset Samuel Ruben ja Philip Rogers Mallory, jotka tutustuivat 1920-luvulla. Vuonna 1964 yhtiö otti käyttöön nimen Duracell, joka on kontaminaatio sanoista "durable cell battery" (suomeksi: kestävä kennoparisto).


title: Duracell

text: Duracellin on omistanut aikojen saatossa neljä eri yritystä: Mallory Battery Company, Gillette Company, Gilletten ostanut Procter & Gamble sekä nykyisin Berkshire Hathaway. Berkshire Hathaway osti yrityksen 4,7 miljardilla dollarilla Procter & Gamblelta vuonna 2014.


title: Duracell

text: Nykyisin yhtiö valmistaa esimerkiksi AA-, AAA-, C- ja D-alkaliparistoja ja erilaisia pieniä sähkölaitteita.


title: Duracell

text: Vuonna 2016 tehdyn kyselyn mukaan Duracell on suomalaisten eniten arvostama paristomerkki.


title: Ottaa tyypit

text: Ottaa tyypit on rap-artisti Chebaleban 30. toukokuuta 2014 julkaistu pitkäsoitto. Sen julkaisee Monsp Records. Albumin kappaleesta "Pitää mennä" julkaistiin musiikkivideo helmikuussa 2014 ja kappaleesta "Standby" maaliskuussa samana vuonna. Kolmas musiikkivideo julkaistiin toukokuussa 2014 kappaleesta "Kuumalle hiekalle". "Ottaa tyypit" nousi parhaimmillaan Suomen virallisen albumilistan 37. sijalle.Kappale "Kuumalle hiekalle" sisältää samplen Nylon Beatin kappaleesta "Kuumalle hiekalle".


title: Mieli sairastaa EP

text: Mieli sairastaa EP on rap-artisti Chebaleban keväällä 2012 julkaistu EP. Se julkaistiin ilmaisena latauksena Internetissä. EP:n nimikkokappaleesta "Mieli sairastaa" julkaistiin musiikkivideo lokakuussa 2012.


title: NeO Olarista

text: NeO Olarista on rap-duo Jeijjon & Nupin toinen pitkäsoitto, joka julkaistiin 3rd Rail Musicin kautta 30. toukokuuta 2014. Albumin kappaleesta "Toyboy" julkaistiin musiikkivideo marraskuussa 2013 ja kappaleista "Lupa läikyttää 2014" ja "Kolmipyörä" toukokuussa 2014. "NeO Olarista" nousi parhaimmillaan Suomen virallisen albumilistan sijalle 46.


title: Jarno Sinisalo

text: Jarno Juhani Sinisalo (17. toukokuuta 1956 Tampere – 27. toukokuuta 2006 Helsinki) oli suomalainen kapellimestari.


title: Jarno Sinisalo

text: Hän toimi Tampereen Työväenteatterin kapellimestarina johtaen ja sovittaen lukuisia operetteja ja musikaaleja, joista monet olivat suomalaisia kantaesityksiä. Hänen viimeiseksi työkseen jäi helmikuussa 2005 Työväenteatterin suurelle näyttämölle valmistunut Marilyn Monroesta kertova näytelmä "Marilyn".


title: Jarno Sinisalo

text: Sinisalo soitti myös kosketinsoittimia Heikki Silvennoisen johtamassa yhtyeessä Tabula Rasa vuosina 1975–1978.


title: Jarno Sinisalo

text: Hänen vanhempansa olivat näyttelijät Veikko (1926–2003) ja Kaija Sinisalo (s. 1931).


title: Emil Nikolaus von Reznicek

text: Emil Nikolaus Joseph Freiherr von Reznicek [fon 'reznitšek] (myös Rezniček; 4. toukokuuta 1860 Wien, Itävalta-Unkari — 2. elokuuta 1945 Berliini, Saksa) oli itävaltalainen säveltäjä. Hänen sukujuurensa olivat Böömissä.


title: Emil Nikolaus von Reznicek

text: Emil Nikolaus von Reznicek syntyi Wienissä kenraali, vapaaherra Joseph Reznicekin perheeseen. Hänen velipuolensa oli maalari Ferdinand von Reznicek (1868–1909). Emil Nikolaus opiskeli aluksi oikeustiedettä ja musiikkia Grazissa ja sitten musiikkia Leipzigin konservatoriossa. Hän työskenteli teatterikapellimestarina eri puolilla Saksaa, muun muassa Berliinin Koomisessa oopperassa, sekä opetti sävellystä Berliinin valtiollisessa musiikkikorkeakoulussa vuodesta 1920 alkaen. Von Reznicek työskenteli Saksassa myös natsien valtakaudella (Reichsmusikkammerin jäsenenä 1934–1942), ja hänelle myönnettiin Goethe-mitali vuonna 1935.


title: Emil Nikolaus von Reznicek

text: E. N. von Reznicekin sävellystuotantoon kuuluu useita oopperoita sekä kuoroteoksia, kamarimusiikkia ja orkesterimusiikkia. Hänen tunnetuin teoksensa lienee alkusoitto oopperaan "Donna Diana" (1894).


title: Rikos (televisiosarja)

text: Rikos () on tanskalainen rikosdraamasarja, jonka on tuottanut yleisradioyhtiö DR. Sarjan pääkäsikirjoittajana on toiminut Søren Sveistrup, ja sarjan päähenkilöä, kööpenhaminalaista rikosetsivää Sarah Lundia, esittää Sofie Gråbøl.


title: Rikos (televisiosarja)

text: "Rikos"-sarjan ensimmäinen tuotantokausi esitettiin Tanskassa vuonna 2007. Kauden kymmenen ensimmäistä jaksoa esitettiin keväällä 2007, ja kymmenen viimeistä jaksoa oli tarkoitus esittää keväällä 2008. Suuren suosion takia kymmenen viimeistä jaksoa esitettiin jo syyskaudella 2007, ja viimeistä jaksoa seurasi 2 107 000 katsojaa.


title: Rikos (televisiosarja)

text: Ensimmäinen tuotantokausi käsittelee lukiolaisen Nanna Birk Larsenin murhan selvittelyä. Tapahtumat sijoittuvat marraskuuhun 2003, ja jokainen jakso kuvaa yhden päivän tapahtumia. Syyllisiksi epäillään niin oppilaita ja opettajia kuin poliitikkojakin. Murhaajan henkilöys pysyy pitkään avoimena.


title: Rikos (televisiosarja)

text: Sarjasta tuli suosittu myös Britanniassa, ja se sai Bafta-palkinnon. Sekä kymmenen ensimmäistä että kymmenen viimeistä jaksoa olivat Emmy-ehdokkaina. Sarjasta tehtiin Yhdysvalloissa uusintaversio "Jälkiä jättämättä" (2011–).


title: Rikos (televisiosarja)

text:
Keskeisiä henkilöitä ensimmäisellä kaudella:
Toinen tuotantokausi oli kymmenen jakson mittainen, ja se esitettiin Tanskassa syys–marraskuussa 2009. Tapahtumat sijoittuvat vuoteen 2005. Asianajaja Anne Dragsholm löydetään murhattuna, mutta rikoksen selvittely ajautuu pian umpikujaan. Sarah Lund kutsutaan johtamaan tutkimuksia.


title: Rikos (televisiosarja)

text: Keskeisiä henkilöitä toisella kaudella:


title: Rikos (televisiosarja)

text: "Rikoksen" kolmas tuotantokausi esitettiin Tanskassa syys–marraskuussa 2012. Jaksoja oli jälleen kymmenen. Parlamenttivaalien lähestyessä kolme merimiestä löydetään murhattuina ja laivanvarustamo Zeelandin omistajan Robert Zeuthenin yhdeksänvuotias tytär siepataan.


title: Rikos (televisiosarja)

text: Keskeisiä henkilöitä kolmannella kaudella:


title: Lokki: Kaikki parhaat – 36 toivotuinta

text: Lokki: Kaikki parhaat – 36 toivotuinta on suomalaisen iskelmälaulaja Arja Havakan vuonna 2004 julkaistu kokoelma-albumi hänen edellisistä julkaisuistaan. Albumille on nimensä mukaisesti koottu edellisiltä levyiltä 36 toivotuinta kappaletta.


title: Kapoor

text: Kapoor tai Kapur on yleinen intialainen sukunimi. Tämännimisiä henkilöitä ovat:


title: Hän saavu ei

text: Hän saavu ei on suomalaisen iskelmälaulaja Arja Havakan vuonna 2002 julkaistu neljäs studioalbumi.


title: FlatOut (pelisarja)

text:
FlatOut on suomalaisen Bugbear Entertainmentin kehittämä ajopelisarja, jonka ensimmäisen osa on julkaistu vuonna 2004.
Peleissä ajetaan kilpaa toisia autoja vastaan erilaisilla radoilla sekä "Demolition derby" -romuralliareenat, joissa on tarkoitus tuhota kokonaan toisia autoja. Peleissä on myös eräitä humoristisia lisähaasteita.


title: FlatOut (pelisarja)

text: FlatOut-sarjan pelejä on myyty n. 3 miljoonaa kappaletta. FlatOut: Head On PlayStation Portable:lle on myyty 300 000 tuhatta kappaletta.


title: FlatOut (pelisarja)

text: Vuodesta 2010 alkaen FlatOut -sarjaa on tehnyt tanskalainen Team6 Game Studios.Sarjaan on tehty muita osia muiden kehittäjien toimesta kun oikeudet sarjaan siirtyivät.


title: Se tavallinen tarina

text: Se tavallinen tarina on kirjailija Hannu Salaman vuonna 1961 ilmestynyt esikoisteos, jonka kustansi Otava.


title: Se tavallinen tarina

text: Romaanin tapahtumat sijoittuvat 1930-luvun alkuun ja sen päähenkilönä on maaseudulta Teiskosta Tampereelle puuvillatehtaaseen työhön tullut noin 20-vuotias Eeli. Suurin osa kirjasta keskittyy yhden kesän kuvaamiseen Eelin elämässä. Raskaaksi tullut Eeli joutuu poikaystävänsä hylkäämäksi, hänelle tehdään abortti ja hän joutuu lopulta mielisairaalaan.


title: Se tavallinen tarina

text: Romaanin pohjalta on tehty vuonna 1972 MTV-teatterin tuottama televisioelokuva, jonka ohjasi Veikko Kerttula. Näyttelijöinä olivat muun muassa Riitta Räty, Ahti Kuoppala, Helinä Viitanen, Antti Litja, Saara Pakkasvirta, Katriina Rinne ja Hannele Lauri.


title: Muistot ei kuole koskaan

text: Muistot ei kuole koskaan on suomalaisen iskelmälaulaja Arja Havakan vuonna 1999 julkaistu kolmas studioalbumi.


title: Koulutyttöjen sieppaus Nigeriassa

text: Koulutyttöjen sieppaus Nigeriassa tapahtui vuonna 2014 14.–15. huhtikuuta välisenä yönä Chibokissa, Koillis-Nigeriassa, kun ääri-islamistinen järjestö Boko Haram kaappasi 276 koulutyttöä. Boko Haramin joukot murtautuivat koululle, ampuivat vartijat ja pakottivat opiskelijat kuorma-autoihin. Tytöt olivat 16–18-vuotiaita. Boko Haram oli aiemminkin tehnyt iskuja kouluihin, koska se pitää niitä islamin oppien vastaisina. Monet kouluista oli suljettu iskujen takia, mutta Chibokia pidettiin turvallisena, ja koulu oli auki päättökokeita varten. Sieppaus oli eräänlainen huipentuma terroristijärjestön toiminnalle, jossa se on iskenyt kouluihin, kristittyjä, poliiseja, pettureina pitämiään muslimeja vastaan. Nigerialaiset viranomaiset ovat arvioineet, että kaapatut on saatettu viedä Kameruniin tai Tšadiin. Viranomaiset tarjoavat 300 000 dollarin vihjepalkkion ratkaisevasta vihjeestä.


title: Koulutyttöjen sieppaus Nigeriassa

text: Järjestö kaappasi myöhemmin toukokuussa lisää koululaisia.


title: Koulutyttöjen sieppaus Nigeriassa

text: Ensimmäinen tyttö löydettiin toukokuussa 2016, ja vuotta myöhemmin yhteensä noin sata tyttöä oli vapautettu, suurin osa heistä hallituksen ja Boko Haramin neuvottelujen kautta.


title: Koulutyttöjen sieppaus Nigeriassa

text: Yhdysvallat tarjosi vuonna 2014 apua Nigerian hallitukselle kaapattujen vapauttamiseksi. Britannian ulkoministeri William Hauge on luvannut Britannian tarjoavan käytännön apua Nigerialle tilanteen ratkaisemisessa. Samoin Kiina ja Ranska ovat luvanneet apua. Koulutyttöjen vapauttamisen puolesta nousi myös suuri sosiaalisen median kampanja #BringBackOurGirls.


title: Koulutyttöjen sieppaus Nigeriassa

text: Osa tytöistä pystyi karkaamaan heti sieppauksen jälkeen, mutta yli 200 jäi vangiksi.


title: Koulutyttöjen sieppaus Nigeriassa

text: Toukokuussa 2016 Nigerian armeija löysi ensimmäisen tytön, 19-vuotiaan Amina Ali Nkekin, Sambisan metsästä Pohjois-Nigeriassa. Hän oli saanut lapsen, joka hänellä oli mukanaan, ja lisäksi hänen seurassaan oli mies, jonka Nkeki sanoi olevan aviomiehensä. Nkeki kertoi, että tyttöjä kidutettiin ja pakotettiin naimisiin taistelijoiden kanssa, ja jotkut tytöistä olivat kuolleet. Lokakuussa 2016 hallitus sai neuvoteltua 21 tytön vapauttamisesta.


title: Koulutyttöjen sieppaus Nigeriassa

text: Toukokuun 2017 alussa noin 80 tyttöä vapautettiin. Hallituksen mukaan kyse oli vaihtokaupasta, jossa viranomaiset puolestaan päästivät vapaaksi järjestön taistelijoita. Kadoksiin jäi vielä 113 tyttöä.


title: Koulutyttöjen sieppaus Nigeriassa

text: Osa vapautetuista naisista on palannut takaisin Boko Haramin joukkoihin. Syitä palaamiselle saattavat olla esimerkiksi heidän kokemansa stigmatisointi sekä huonot taloudelliset olosuhteet.


title: Publicis

text: Publicis Groupe on ranskalainen mainos- ja markkinointiviestintäalan jättiyritys, jonka päämaja on Pariisissa. Se on yksi viidestä suuresta maailmanlaajuisesta mainos-, digi-, media- ja viestintätoimistojen ryhmästä, joista muut ovat WPP, Interpublic, Omnicom Group ja Dentsu.


title: Publicis

text: Kesällä 2013 kerrottiin Publicis Groupen kaavailevan fuusiota Omnicomin kanssa, mutta hanke kariutui toukokuussa 2014...


title: Publicis

text: Publicis-ryhmän perusti Marcel Bleustein-Blanchet vuonna 1926. Yhtiön suurin omistaja ja hallituksen puheenjohtaja on hänen tyttärensä, feministikirjailija ja professori Élisabeth Badinter.


title: Publicis

text: Vuonna 2011 Publicis nousi kolmanneksi suurimmaksi markkinointiviestintäryhmäksi ohi Interpublicin. Ryhmällä oli tuolloin toimintaa 202 kaupungissa 105 maassa sekä strateginen liittoutuma japanilaisjätti Dentsun kanssa.


title: Publicis

text: Suomessa Publicis-ryhmään kuuluvat mainostoimistot Reputation Helsinki (ent. Skandaali), X2M ja Lahtinen Mantere Saatchi & Saatchi. Norjassa Publicis toimii nimellä Kitchen ja Tanskassa nimellä Reputation.


title: Publicis

text: Vuonna 2012 Publicis-ryhmän kokonaan tai osittain omistamat suurimmat toimistoketjut olivat:


title: Tom Lawrence

text: Thomas Morris "Tom" Lawrence (s. 13. tammikuuta 1994) on walesilainen jalkapalloilija, joka edustaa Valioliigassa pelaavaa Leicester Cityä. Hän on pelipaikaltaan hyökkääjä. Lawrence on pelannut myös Walesin alle 21-vuotiaiden maajoukkueessa.


title: Tom Lawrence

text: Hänen kasvattajaseuransa on Manchester United, josta hän siirtyi vuonna 2013 lainalle Carlisle Unitediin. 2014 tammikuussa Lawrence siirtyi Englannin mestaruussarjan Yeovil Towniin, josta hän palasi kasvattajaseuraansa saman vuoden huhtikuussa. Hän teki United-debyyttinsä 6. toukokuuta 2014, kun vastassa oli Hull City. Hän pelasi avauksessa 70 minuuttia, ennen kuin tuli vaihtoon pelaaja-valmentaja Ryan Giggsin vaihdettua itsensä kentälle.


title: Tom Lawrence

text: Syyskuussa 2014 Lawrence siirtyi Unitedista Valioliigaan nousseeseen Leicester Cityyn. Hän pelasi seurassa kauden aikana vain kolme ottelua käyden lainalla Mestarussarjan Rotherham Unitedissa.


title: Firelight

text: Firelight on maltalainen vuonna 2013 perustettu folk-yhtye, joka edusti maataan vuoden 2014 Eurovision laulukilpailussa kappaleella "Coming Home". Kappaleen on kirjoittanut yhtyeen nokkamies Richard Edward Micallef. Kappale kilpaili toisessa semifinaalissa ja selviytyi siitä itse finaaliin.


title: Pirunvuoren hiidenkirnu

text: Halikon Vartsalan hiidenkirnu on Salon Halikossa sijaitseva hiidenkirnu, jonka läpimitta on noin 2,5 metriä ja syvyys 5,5 metriä. Hiidenkirnu sijaitsee Pirunvuorentien päästä lähtevän polun varrella ja sinne on hyvät opasteet Nuottamäentieltä alkaen. Pirunvuorentien päässä vasemmalla on pirunpeltoa.


title: Blake Bortles

text: Blake Bortles (s. 28. huhtikuuta 1992 Oviedo, Florida) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa tällä hetkellä NFL-liigan Jacksonville Jaguarsia.


title: Blake Bortles

text: Bortles oli vuoden 2014 kolmas varaus. Ennen ammattilaisuraansa hän pelasi yliopistojalkapalloa Keski-Floridan yliopiston joukkueessa.


title: Super Mario (pelisarja)

text: Super Mario on Nintendon kehittämä ja julkaisema tasohyppelysarja, jonka ensimmäinen osa, "Super Mario Bros.", ilmestyi 13. syyskuuta 1985. Sarja on osa laajempaa "Mario"-pelisarjaa. "Super Mario" on yksi kaikkien aikojen tunnetuimpia tasohyppelysarjoja ja on vaikuttanut genreensä voimakkaasti. Sarjaan sisältyy yhteensä 15 peliä, 16. on kehitteillä. Sarjan peleistä on tullut myös remakeja ja kokoelmia.


title: Sion taistelu

text: Sion taistelu oli osa Uuden-Guinean sotaretkeä. Taistelu käytiin joulukuusta 1943 seuraavan vuoden maaliskuun alkuun. Hyökkäysvaiheessa australialaisjoukot saivat saaliiksi japanilaisten salakirjoitusmateriaaleja, joilla pystyttiin purkamaan koodeja huomattavasti aiempaa tehokkaammin.


title: Sion taistelu

text: Kenraali MacArthurin johtama Operaatio Cartwheel alkoi liittoutuneiden kannalta menestyksellisesti. Japanilaisten 18. armeijan vastahyökkäys lyötiin takaisin Sattelbergin taistelussa. Japanin 20. divisioonan komentaja kenraaliluutnantti Shigeru Katagiri määräsi 80. jalkaväkirykmentin suojaamaan muiden yksiköiden vetäytymistä Wareon alueella.


title: Sion taistelu

text: 29./46. pataljoona aloitti etenemisen rannikolla 5. joulukuuta ja joutui pian vihollisen tulituksen kohteeksi, mikä pysäytti etenemisen.


title: Sion taistelu

text: Ennen siirtymistä vuorten 20. divisioonan esikunta päätti tuhota salakirjoituskoodinsa hautaamalla sen maahan. Polttaminen olisi sateessa ollut liian hidasta. Australialainen pioneeri löysi kätkön metallinpaljastimella.


title: Eli Lilly and Company

text: Eli Lilly and Company on yhdysvaltalainen maailmanlaajuinen lääkeyhtiö. Yrityksen pääkonttori sijaitsee Indianapoliksessa, Indianassa, Yhdysvalloissa. Sen tuotteita myydään noin 125 maassa ympäri maailmaa. Yrityksen perusti eversti Eli Lilly vuonna 1876, joka oli kemisti ja Amerikan sisällissodan veteraani. Yrityksen tunnetuimpia lääkkeitä ovat Prozac, Zyprexa ja Cymbalta. Fortune 500 -yhtiönä, Eli Lillyn liikevoitto oli $20 miljardia vuonna 2008, tehden siitä Yhdysvaltojen 148. suurimman ja kymmenenneksi suurimman lääkeyhtiön kansainvälisillä markkinoilla. Yhtiö on noteerattu New York Stock Exchangengessa ja S&P 500 -osakeindeksissä. Eli Lilly on European Federation of Pharmaceutical Industries and Associationsin (EFPIA) täysivaltainen jäsen.


title: Eli Lilly and Company

text: Yrityksen perustaja oli, kemisti ja Unionin armeijan sisällissodan veteraani Eli Lilly. Lilly toimi yrityksen pääjohtajana kuolemaansa 1898 asti. Tyylitelty punainen versio hänen allekirjoituksestaan on edelleen yrityksen logo. Unionin armeijasta erottuaan Lillystä tuli pian puuvillaviljelijä Mississippissä, mutta yritys epäonnistui ja hän palasi keskilänteen, missä hän toimi osakkaana Parisissa, Illinoisissa, apteekissa. Lilly alkoi suunnitella lääketukkumyyntiyrityksen perustamista Bindrodin kanssa.


title: Retkipaikka

text: Retkipaikka on suomalainen, vuonna 2012 perustettu retkeilysivusto. Retkipaikan perusti vihtiläinen digitaalisen markkinoinnin asiantuntija Antti Huttunen. Blogin alkuperäinen idea oli esitellä perustajansa retkiä. Sivusto laajeni nopeasti luontokohteiden esittelyyn, ja samalla mukaan liittyi muita kirjoittajia. Vuoden 2015 loppuun mennessä kirjoittajaverkosto oli laajentunut valtakunnalliseksi, 55 henkilöä käsittäväksi yhteisöksi.


title: Retkipaikka

text: Vuoden 2016 elokuuhun mennessä sivusto oli julkaissut jo lähes 1 500 luontoa ja retkeilyä käsittelevää artikkelia. Tällöin artikkeleita oli luettu yli 6,5 miljoonaa kertaa, joista vuoden 2015 aikana yli 2 500 000 kertaa.


title: Retkipaikka

text: Kuntoliikunta- ja retkeilyjärjestö Suomen Latu julkaisee Retkipaikan kirjoituksia omilla sivuillaan. Suomen Ladun Latu & Polku -jäsenlehdessä julkaistaan myös retkeilyreittejä esittelevää Retkipaikka-palstaa.


title: Retkipaikka

text: Karttakeskus julkaisi toukokuussa 2015 Retkipaikka-kirjan. Touko Kauppisen ja Antti Huttusen toimittamassa kirjassa esitellään 80 kiinnostavaa luontokohdetta.


title: Retkipaikka

text: Kesällä 2016 esitettiin Yle TV1:llä Retkipaikka-blogiin perustuva tv-ohjelma "Metsien kätkemä".


title: Hitlerin hallitus

text: Hitlerin hallitus oli Saksan valtakunnankansleri Adolf Hitlerin johtama hallitus, joka hallitsi Saksaa vuosina 1933–1945. Hallituksen nimitti valtakunnanpresidentti Paul von Hindenburg 30. tammikuuta 1933. Aluksi hallituksessa oli mukana kaksi puoluetta: Hitlerin johtama Saksan kansallissosialistinen työväenpuolue (NSDAP) sekä konservatiivinen Saksalaiskansallinen kansanpuolue (DVNP), jonka toivottiin toimivan mahdollisimman voimakkaana vastapainona NSDAP:lle.. Lisäksi hallituksessa oli joukko ammattiministereitä. Varsin pian NSDAP kuitenkin tuli ainoaksi hallituspuolueeksi, ja sen jälkeen kun maaliskuun 1933 vaaleissa valitut valtiopäivät olivat säätämällään valtalailla myöntäneet hallitukselle lähes rajoittamattoman vallan, se julisti pian kaikki muut puolueet paitsi NSDAP:n laittomiksi. Hindenburgin kuoltua vuonna 1934 Hitler otti itselleen myös valtakunnanpresidentin tehtävät.


title: Hitlerin hallitus

text: Hitlerin hallitus oli toiminnassa läpi Saksan nousun talouslamasta 1930-luvulla ja läpi toisen maailmansodan. Hallituksen toiminta päättyi 30. huhtikuuta 1945, Hitlerin tehtyä itsemurhan ja hänen testamenttinsa astuessa voimaan. Hitlerin hallitus oli varsin pitkäaikainen, se oli Saksan johdossa kaksitoista vuotta. Sitä seurasi hyvin lyhytikäinen Dönitzin hallitus, joka jäi Saksan valtakunnan viimeiseksi.


title: Hitlerin hallitus

text: Monet hallituksen ministereistä tuomittiin lokakuussa 1946 Nürnbergin oikeudenkäynnissä kuolemanrangaistukseen tai pitkäaikaiseen vankeuteen sotarikoksista tai rikoksista ihmisyyttä vastaan.


title: Sanal Edamaruku

text: Sanal Edamaruku (s. 26. toukokuuta 1955 Thodupuzha, Kerala) on intialainen kirjailija, ateisti ja rationalisti. Hän on kansainvälisen Rationalist International -järjestön perustaja ja puheenjohtaja sekä Indian Rationalist Associationin puheenjohtaja. Edamaruku on vuodesta 2012 lähtien asunut Helsingissä. Hän muutti Suomeen kotimaassaan nostetun jumalanpilkkasyytteen vuoksi.


title: Sanal Edamaruku

text: Edamarukun isä oli intialainen toimittaja ja rationalisti Joseph Edamaraku. Hän varttui ilman uskonnollista kasvatusta ja oli vuonna 1960 Intian ensimmäinen lapsi, joka merkittiin koulun rekistereihin uskonnottomana. Edamaruku on toiminut aktiivisena rationalistina ja ateistina 15-vuotiaasta lähtien. Hän opiskeli politiikan tutkimusta Keralan yliopistossa sekä New Delhin Jawaharlal Nehrun yliopistossa, josta Edamaruku valmistui vuonna 1980. Yli satatuhatjäsenisen Indian Rationalist Associationin pääsihteeriksi hänet valittiin vuonna 1983 ja puheenjohtajaksi 2005. Edamaruku toimii myös järjestön julkaiseman "Modern Freethinker" -lehden päätoimittajana. Hän on kirjoittanut lukuisia teoksia, jotka muun muassa sisältävät kritiikkiä Intian taikauskoisia käsityksiä vastaan.


title: Sanal Edamaruku

text: Vuonna 2011 Edamaruku valittiin jäseneksi kansainväliseen skeptikkojen liittoon Csicopiin. Hän on myös brittiläisen vuonna 1885 perustetun Rationalist Association -järjestön kunniajäsen. Sen aikaisempia kunniajäseniä ovat olleet muun muassa Bertrand Russell, Albert Einstein ja Sigmund Freud. Edamarukun käytännön työ on käsittänyt erilaisten uskomusten sekä uskonnollisten ja mystisten huijausten tutkimista ja niiden paljastamista. Hän on lisäksi johtanut ja organisoinut taikauskon vastaisia kampanjoita Intian maaseudulla. Dokumenttielokuvassa "Guru Busters" Edamaraku esitteli useiden muiden intialaisten rationalistien kanssa temppuja, joita oltiin pidetty yliluonnollisina.


title: Sanal Edamaruku

text: Maaliskuussa 2012 Edamaraku paljasti ihmeenä pidetyn ilmiön, jossa Mumbain kaupungissa sijaitsevan kirkon krusifiksin varpaista tippui vesipisaroita. Hänen tutkimustensa mukaan ilmiö johtui rikkoontuneesta vesijohtoputkesta, kapillaari-ilmiön vuoksi vesi nousi seinää pitkin ylös ja valui tipoittain krusifiksista. Kuukautta myöhemmin katolinen kirkko teki Edamarakun toimista rikosilmoituksen jumalanpilkkana. Kesäkuussa hän muutti opetusneuvos Pekka Elon kutsumana Suomeen välttääkseen mahdollisen vuosien pituisen vankilatuomion.


title: Pauliina Rauhala

text: Pauliina Rauhala (s. 21. huhtikuuta 1977 Siikajoki) on suomalainen kirjailija ja opettaja. Vuonna 2013 ilmestyi Rauhalan menestynyt esikoisteos "Taivaslaulu".


title: Pauliina Rauhala

text: Rauhala valmistui ylioppilaaksi Kemin lukiosta vuonna 1997. Hän opiskeli kirjallisuutta Oulun yliopistossa ja valmistui filosofian maisteriksi ja äidinkielen opettajaksi vuonna 2006.


title: Pauliina Rauhala

text: "Taivaslaulun" aiheena on lestadiolaisuus ja etenkin naisen asema sen piirissä. Teos valittiin vuonna 2013 vuoden kristilliseksi kirjaksi. Vuonna 2014 se sai Kiitos kirjasta -mitalin, Gummeruksen Kaarlen palkinnon ja kirjabloggaajien Varjo-Finlandian. Teosta on painettu 40 500 nidettä. Se on Gummeruksen kaikkien aikojen myydyin esikoisromaani. Siitä on tehty myös näytelmäsovitus Tampereen Työväen Teatterissa ja Oulun kaupunginteatterissa.


title: Pauliina Rauhala

text: Menestyneen esikoisteoksensa myötä opettajana työskennellyt Rauhala jättäytyi päätoimiseksi kirjailijaksi. Vuonna 2018 julkaistiin hänen toinen romaaninsa "Synninkantajat". Se oli Finlandia-ehdokkaana 2018.


title: Pauliina Rauhala

text: Rauhala asuu miehensä ja kolmen poikansa kanssa Oulussa. Virsirunoilija Niilo Rauhala on hänen appensa.


title: William A. Wellman

text: William A. Wellman (29. helmikuuta 1896 Brookline, Massachusetts, Yhdysvallat – 9. joulukuuta 1975 Los Angeles, Kalifornia, Yhdysvallat) oli yhdysvaltalainen elokuvaohjaaja.


title: William A. Wellman

text: Yli 80 elokuvaa ohjanneen Wellmanin ohjaukset olivat pääosin miehisiä sota-, rikos- ja lännenelokuvia. Elokuvissa on sekä maineikkaina tunnettuja lajityyppiensä edustajia että rutiiniohjauksia.


title: William A. Wellman

text: Wellman oli ensimmäisen maailmansodan veteraani.


title: Buffalo Bill (täsmennyssivu)

text: Buffalo Bill tarkoittaa seuraavia:


title: Manu Renko

text: Manu Renko (s. 23. marraskuuta 1938 Kauhava) on kasvatustieteen tohtori ja suomalaisen koululaitoksen kehittäjä. Hän valmistui kansakoulunopettajaksi 1961 ja väitteli kasvatustieteen tohtoriksi 1972 Jyväskylän yliopistossa. Hän toimi Jyväskylässä Kasvatustieteen tutkimuslaitoksen osastonjohtajana 1969–1972 ja kasvatustieteen väliaikaisena professorina. Vuonna 1974 hän siirtyi kustannusosakeyhtiö Otavan kouluosaston johtajaksi. Tässä tehtävässä hän vaikutti merkittävästi ja pitkäaikaisesti oppikirjojen ja opetusmateriaalin kehittymiseen. Hänen puolisonsa vuodesta 1987 on kansanedustaja Tellervo Renko.


title: Eränkävijäin kuningas

text: Tarina kertoo turkiskauppiaista ja intiaaneista ja miten turkiskauppiaasta tuli sankari ja legenda. Clark Gable näyttelee majavanmetsästäjää, jonka intiaanivaimo toimii kahden kulttuurin välisenä siltana.


title: Eränkävijäin kuningas

text: Elokuva kuuluu kriitikko Matti Rämön mukaa Wellmanin rutiiniohjauksiin. Ohjaaja ei ole kiinnostunut niinkään eräkansojen yhteiselosta kuin siitä, kuinka valkoinen mies selviää erämaan ankarissa oloissa.


title: Kupariluura

text: Kupariluura ("Grallaria przewalskii") on luurien heimoon kuuluva varpuslintu.


title: Kupariluura

text: Kupariluuraa tavataan Perussa Andien vuoriston keskiosissa. Lajin uskotaan vähenevän tulevaisuudessa metsien hakkuiden seurauksena, ja se on luokiteltu vaarantuneeksi.


title: Ruosteluura

text: Ruosteluura ("Grallaria capitalis") on luurien heimoon kuuluva varpuslintu.


title: Ruosteluura

text: Ruosteluuraa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Kettuluura

text: Kettuluura ("Grallaria erythroleuca") on luurien heimoon kuuluva varpuslintu.


title: Kettuluura

text: Kettuluuraa tavataan Perussa. Lajia on kuvattu harvinaiseksi, mutta sen kannankehitys on vakaa. Se on luokiteltu elinvoimaiseksi.


title: Pikkuluura

text: Pikkuluura ("Grallaria rufula") on luurien heimoon kuuluva varpuslintu.


title: Pikkuluura

text: Pikkuluuraa tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Kastanjaluura

text: Kastanjaluura ("Grallaria blakei") on luurien heimoon kuuluva varpuslintu.


title: Kastanjaluura

text: Kastanjaluuraa tavataan Perussa. Laji on harvinainen, ja se on vähenemässä elinympäristöjen tuhoutumisen vuoksi. Se on luokiteltu silmälläpidettäväksi.


title: Páramoluura

text: Páramoluura ("Grallaria quitensis") on luurien heimoon kuuluva varpuslintu.


title: Páramoluura

text: Páramoluuraa tavataan Kolumbiassa, Ecuadorissa ja Perussa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Ruskovyöluura

text: Ruskovyöluura ("Grallaria milleri") on luurien heimoon kuuluva varpuslintu.


title: Ruskovyöluura

text: Ruskovyöluuraa tavataan Kolumbiassa. Lajia uhkaa elinympäristöjen tuhoutuminen, ja se on luokiteltu vaarantuneeksi. Sen kannaksi arvioidaan 2 500–9 999 yksilöä.


title: Punaposkiluura

text: Punaposkiluura ("Grallaria erythrotis") on luurien heimoon kuuluva varpuslintu.


title: Punaposkiluura

text: Punaposkiluuraa tavataan Boliviassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Ludwig Tieck

text: Johann Ludwig Tieck (31. toukokuuta 1773 Berliini - 28. huhtikuuta 1853 Berliini) oli saksalainen runoilija, kirjailija sekä kääntäjä. Hän kuului saksalaisen romantiikan tärkeimpiin edustajiin.


title: Ludwig Tieck

text: Johann Ludwig Tieck syntyi nuoranpunojamestarin perheeseen Berliinissä. Hän sai kasteessa isänsä nimen, mutta kutsumanimeksi vakiintui toinen nimi Ludwig. Jo nuorena Tieck ahmi innokkaasti William Shakespearen tuotantoa, erityisesti "Hamletia". 1790-luvun lopulla hänen läheisin ystävänsä oli nuorena kuollut kirjailija Wilhelm Wackenroder, jonka kanssa hän teki retkiä Nürnbergiin. Siellä he perehtyivät yhdessä saksalaiseen 1500-luvun renessanssiin ja erityisesti Albrecht Dürerin taiteeseen.


title: Ludwig Tieck

text: Vuonna 1798 Tieck meni naimisiin ja muutti Jenaan, missä hän tutustui Friedrich Schlegeliin, Novalikseen ja muihin ns. Jenan varhaisromantiikan jäseniin. Vuonna 1801 Tieck muutti Dresdeniin, johon hän asettui asumaan matkustellen kuitenkin esimerkiksi Italiassa sekä Englannissa. 1841 Fredrik Vilhelm IV kutsui Tieckin Berliiniin, jossa hän asui elämänsä loppuun saakka.


title: Ludwig Tieck

text: Tieck toimi kääntäjänä ja saattoi loppuun August Wilhelm Schlegelin aloittaman Shakespearen koottujen teosten saksannoksen sekä käänsi Cervantesin "Don Quijote" romaanin. Kirjallisuushistoriallisesti Tieck on kuitenkin kuuluisin romanttisista taiteilijaromaaneistaan, novelleistaan sekä komedianäytelmistä. Hänen tunnetuin romaaninsa on Wackenroderin kanssa laadittu "Herzensergießungen eines kunstliebenden Klosterbruders" (Taidetta rakastavan luostariveljen sydämänenvuodatuksia, 1797). Yhtä lailla edelleen luettu on hänen yksin kirjoittamansa "Franz Sternbalds Wanderungen" (Franz Sternbaldin vaellukset, 1798), jota pidetään eräänä aivan ensimmäisistä taitelijaromaaneista. Tieckin varhaisissa novelleissa on puolestaan usein kauhukirjallisuuden piirteitä. Hänen kuuluisin näytelmänsä on "Der gestiefelte Kater" (Saapasjalkakissa, 1797).


title: Ludwig Tieck

text: Keskeisiä teemoja Tieckin tuotannossa on panteismi. Aikalaiskriitikko ja romantikko Heinrich Heine on kuvannut hänen varhaisia novellejaan seuraavasti: "Näitä runoelmia hallitsee salaperäinen tihentyneisyys, merkillinen yhteisymmärrys luonnon, erityisesti kasvi- ja kivikunnan kanssa." Toisaalta saksalainen tutkija Klaus Günzel on tuonut Tieck-elämäkerrassaan esiin, kuinka Tieck läheni elämänsä myöhemmissä vaiheissa myös nuorsaksalaisia piirejä, ja siten hänen myöhäistuotannossaan oli myös aiempaa realistisempia ja poliittisempia piirteitä.


title: Yhdysvaltalaiset mittayksiköt

text: Yhdysvaltalaiset mittayksiköt (U.S. Customary System) ovat muun muassa Yhdysvalloissa käytössä oleva yksikköjärjestelmä, joka pohjautuu suurelta osin siirtomaa-aikaiseen brittiläiseen yksikköjärjestelmään. Eroa on nesteen tilavuuden yksiköissä sekä monien yksiköiden määritelmissä.


title: Yhdysvaltalaiset mittayksiköt

text: Mittayksiköiden yhdenmukaisuutta säätelee Yhdysvaltojen mittatoimisto, Office of Weights and Measures. Se pyrkii myös edistämään kansainvälisen SI-mittajärjestelmän käyttöönottoa, mutta kuluttajien tietämys SI-yksiköistä vaihtelee. CIA:n mukaan maailman kolme viimeistä valtiota, joissa SI-järjestelmä ei ole virallisessa käytössä ovat Yhdysvallat, Burma ja Liberia.


title: Yhdysvaltalaiset mittayksiköt

text: Yhdysvaltalaiset pituuden mittayksiköt ovat tuuma, jalka, jaardi ja maili.


title: Yhdysvaltalaiset mittayksiköt

text: Yhdysvaltalaiset massan mittayksiköt ovat unssi, pauna ja tonni.


title: Yhdysvaltalaiset mittayksiköt

text: Yhdysvaltalainen nesteen vetomitan perusyksikkö on gallona. Pienemmät mittayksiköt ovat englanninkielisiltä nimiltään ja lyhenteiltään fluid ounce (fl oz), cup (c), pint (pt) ja quart (qt).


title: Yhdysvaltalaiset mittayksiköt

text: Nesteen tilavuuden määrittämiseen käytetään ns. vetomittoja. Ne ovat eri suuria brittiläisessä ja amerikkalaisessa järjestelmässä. Perustana on kummassakin maassa gallona. Yhdysvalloissa käytetään gallona on määritelty tarkalleen 231 kuutiotuumaksi. Kiinteille aineille käytetään suurelta osin saman nimisiä, mutta hieman suurempia yksiköitä, jotka on määritelty siten, että bushel on tarkalleen 2150,42 kuutiotuumaa. Näin ollen amerikkalainen gallonan nestemitta tarkalleen 3,785 411 784 litraa ja kiinteiden aineiden gallona noin 4,404 883 770 86 litraa.


title: Yhdysvaltalaiset mittayksiköt

text: Brittiläinen järjestelmä on ollut käytössä myös muun muassa Australiassa ja Etelä-Afrikassa, amerikkalainen Yhdysvaltojen lisäksi Kanadassa sekä eräissä Karibianmeren saarivaltiossa.


title: Ruth Lorenzo

text: Ruth Lorenzo Pascual (s. 10. marraskuuta 1982 Murcia) on espanjalainen laulaja, joka nousi julkisuuteen vuonna 2008 Britannian "The X Factor" -laulukilpailun kautta.


title: Ruth Lorenzo

text: Lorenzo edusti Espanjaa vuoden 2014 Eurovision laulukilpailussa kappaleellaan "Dancing in the Rain". Hän sijoittui 74 pisteellä loppukilpailun kymmenenneksi.


title: Tunbyholmin linna

text: Tunbyholmin linna on rakennus Ruotsissa Tomelillan kunnassa. Linna on rakennettu 1600-luvulla, mutta nykyisen ulkonäkönsä rakennus on saanut 1830-luvulla. Vuonna 1918 linnan osti Akrellin perhe ja nykyinen omistaja on Peter Akrell.


title: Emma Marrone

text: Emmanuela ”Emma” Marrone (s. 25. toukokuuta 1984 Firenze) on italialainen laulaja.


title: Emma Marrone

text: Marrone edusti kotimaataan vuoden 2014 Eurovision laulukilpailussa kappaleellaan ”La mia città”. Vuonna 2012 hän voitti San Remon musiikkifestivaalit ”Non è l’inferno” -kappaleella.


title: Emma Marrone

text: Julkisuuteen Marrone nousi italialaisen "Amici di Maria De Filippi" -kykykilpailun kautta.


title: Kastbergan linna

text: Kastbergan linna on rakennus Ruotsissa Eslövin kunnassa.


title: Kastbergan linna

text: Linnan rakensi Fabian Gustaf Wrede vuonna 1889. Katarina Crafoord osti linnan vuonna 1985 ja asui siellä kuolemaansa eli vuoteen 2005 asti. Vuonna 2007 linnan osti tanskalainen huutokauppias Thomas Höiland, joka on myynyt linnan eteenpäin.


title: Kastbergan linna

text: Linnan pinta-ala on 493 neliömetriä ja siinä on 12 huonetta. Tontti on 7397 neliömetrin kokoinen.


title: Alfred Mapoka

text: Alfred Mapoka (s. 29. syyskuuta 1985) on kamerunilainen jalkapalloilija.


title: Alfred Mapoka

text: Mapoka tuli 19-vuotiaana kaudella 2005 silloin Veikkausliigassa pelanneeseen Tornion Palloon. Hän tuli kentälle vaihdosta kaikkiaan seitsemään sarjaotteluun. Mapoka pyrki löytämään kauden 2005 jälkeen uutta seuraa ja kävi ehdolla eri puolilla Eurooppaa. Koska hän ei saanut sopimusta, hän jatkoi kaudella 2006 Ykköseen pudonneessa TP-47:ssä. Ykkösen kaudella hän teki yhden maalin.


title: Alfred Mapoka

text: Vietettyään talvikauden 2007 kotimaassaan Acada Sportin joukkueessa Alfred Mapoka palasi Ykkösessä edelleen pelanneen TP-47:n riveihin ja teki kaikkiaan viisi maalia. Seuraavalla kaudella hän pelasi TP-47:ssä kuusi ottelua tehden yhden maalin ja sai sopimuksen Bulgarian liigassa pelanneen Botev Plovdivin kanssa. Ura Plovdivissa ei jatkunut kautta 2009–2010 pidemmälle ja myöhemmin hän on esiintynyt libyalaisessa Al Ahli Tripolin riveissä.


title: Alfred Mapoka

text: Mapoka palasi Suomeen ja Tornioon toukokuussa 2014, kun Mapoka solmi sopimuksen Kakkosessa pelanneen TP-47:n kanssa.


title: Koulukatu (Joensuu)

text: Koulukatu on katu Joensuun keskustassa. Sen varrella on tällä hetkellä kolme koulua: Joensuun lyseon lukio, Joensuun yhteiskoulun lukio ja Pohjois-Karjalan koulutuskuntayhtymän ammattiopisto. Koulukatu on yli kilometrin pituinen. Se alkaa Eteläkadulta ja päätyy Kajaanintien alkuun; se on kaupungin sisääntuloväylä.


title: Koulukatu (Joensuu)

text:
Kadun varrella on itäpuolella (eteläpäästä alkaen):Kadun länsipuolella:
Suurin osa kadunvarren taloista on asuinkerrostaloja. Liiketaloja on kadun keskivaiheilla. Omakotitaloja on kadun pohjoispäässä.


title: Koulukatu (Joensuu)

text: Poikkikadut ovat etelästä lueteltuna Eteläkatu, Louhelankatu, Papinkatu, Kalastajankatu, Malmikatu, Suvantokatu, Koskikatu, Siltakatu, Niskakatu, Yläsatamakatu, Sairaalakatu, Pohjoiskatu ja Rauhankatu.


title: Koulukatu (Joensuu)

text: Koulukadun liikennevalot ovat Koskikadun, Siltakadun, Niskakadun, Yläsatamakadun (2014) ja Rauhankadun risteyksissä. Suvantokadun risteykseen valmistui liikenneympyrä vuonna 2015. Koulukatu on etuajo-oikeutettu Suvantokadun ja Rauhankadun välillä.


title: KHL-kausi 2014–2015

text: KHL-kausi 2014–2015 oli jääkiekkoliiga KHL:n seitsemäs kausi. Sen aikana KHL:ssä oli mukana 28 joukkuetta. Kaudelle 2014–2015 KHL laajeni kolmella uudella joukkueella. Ensimmäisenä pohjoismaalaisena seurana sarjaan liittyi SM-liigasta siirtynyt Jokerit. VHL-liigasta siirtyi Lada Toljatti, joka palasi KHL-liigaan neljän vuoden tauon jälkeen. Kolmantena joukkueena sarjaan liittyi tyhjästä perustettu HK Sotši. Mestaruuden voitti SKA Pietari ensimmäisen kerran seurahistoriassaan.


title: KHL-kausi 2014–2015

text: Edellisen kauden joukkueista Moskovan Spartak vetäytyi KHL-liigasta talousvaikeuksien takia. Ukrainalaisseura Donbass luopui sarjapaikastaan Itä-Ukrainan kriisin takia ja siirtyi pelaamaan Ukrainan liigaan. KHL myönsi Donbassille luvan palata liigaan taas kaudeksi 2015-2016. Tšekkiläisseura Lev Praha lopetti toimintansa kokonaan taloudellisten vaikeuksien takia.


title: KHL-kausi 2014–2015

text: Pudotuspelit pelataan paras seitsemästä -järjestelmällä.


title: Kevin Lalande

text: Kevin Lalande (s. 19. helmikuuta 1987 Kingston, Ontario, Kanada) on kanadalais-valkovenäläinen jääkiekkomaalivahti, joka on tällä hetkellä ilman seuraa.


title: Kevin Lalande

text: Lalande pelasi junioriurallaan OHL-seura Belleville Bullsissa, josta Calgary Flames varasi hänet NHL:ään numerolla 128 . Lalande liittyi Calgaryn organisaatioon kaudella 2007–2008 pelaten AHL-joukkue Quad City Flamesissa sekä ECHL-joukkue Las Vegas Wranglersissa. Lalande kaupattiin Columbus Blue Jacketsiin 4. maaliskuuta 2009. Hän sai peliaikaa ainoastaan Columbuksen farmiseurassa Syracuse Crunchissa AHL-liigassa.


title: Kevin Lalande

text: Kaudeksi 2010–2011 Lalande siirtyi KHL-liigassa pelaavaan Vitjaz Tšehoviin. Seuraavaksi kaudeksi hän siirtyi Dinamo Minskiin. Lalande pelasi Minskissä viisi kautta. Hän pelasi välissä yhden kauden myös PHK TsSKA Moskovassa.


title: Kevin Lalande

text: Lalande ei missään vaiheessa mahtunut Kanadan nuorisomaajoukkueisiin. Dinamo Minskissä pelatessaan hän sai nopeutetussa aikatalussa Valko-Venäjän kansalaisuuden ja valittiin edustamaan uutta kotimaataan vuoden 2014 MM-kotikisoissa. Lalande edusti Valko-Venäjää myös jääkiekon MM-kilpailuissa vuonna 2017.


title: Clarté

text: Clarté oli ranskalaisen kirjailijan Henri Barbussen vuonna 1919 perustama kansainvälinen sodan- ja nationalisminvastainen liike, joka sai tukea monilta tunnetuilta vasemmistoälyköiltä. Sillä oli vaikutusta nuorten intellektuellien ajatteluun varsinkin maailmansotien välisen ajan Euroopassa.


title: Clarté

text: Liikkeen synnyn taustana oli Barbussen ensimmäisen maailmansodan aikana vahvistunut käsitys sodan mielettömyydestä. Vuoden 1919 ensimmäisenä päivänä hän julkaisi ranskalaisessa sosialistisessa lehdessä "Le Populairessa" vetoomuksen ”Hengen taistelijoille koko maailmassa”, jossa hän toivoi ”sielujen internationaalin” perustamista. Nimi Clarté tuli Barbussen samana vuonna julkaisemasta samannimisestä romaanista. Barbussen perustamaan kansainväliseen komiteaan liittyivät muun muassa Anatole France, George Bernard Shaw, Georg Brandes ja Selma Lagerlöf. Barbussen johtama komitea lakkasi toimimasta hänen liityttyään Ranskan kommunistiseen puolueeseen, mutta Clarté-liike jatkoi toimintaansa eri maissa. Ranskassa se oli ryhmittynyt samannimisen lehden ympärille ja toimi läheisessä yhteistyössä kommunistien kanssa. Myös André Bretonin johtamat surrealistit tukivat Clartéa vuodesta 1925 alkaen.


title: Clarté

text: Elinvoimaiseksi Clarté-liike muodostui Ruotsissa, jossa Ruotsin Clarté-liitto perustettiin vuonna 1921 ja alkoi 1924 julkaista samannimistä aikakauslehteä. Ruotsissa liikkeeseen kuului sekä kommunisteja, sosiaalidemokraatteja että puolueisiin sitoutumattomia vasemmistolaisia. Mukana toiminnassa oli muun muassa tuleva pääministeri Tage Erlander. Toiminnan levittyä Norjaan ja Tanskaan perustettiin vuonna 1927 Pohjoismainen Clarté-liitto. Ruotsin sosiaalidemokraattinen puolue kielsi jäseniltään Clarté-liittoon kuulumisen vuonna 1939 Molotov–Ribbentrop-sopimuksen vuoksi, mutta kielto peruttiin vuonna 1942.


title: Clarté

text: Myös Suomeen yritettiin perustaa Clarté-osastoa vuonna 1926. Perustamiseen osallistuivat kirjailija Hagar Olsson, runoilija L. Onerva, taidekauppias Ivar Hörhammer, maisteri T. I. Wuorenrinne, tohtori Yrjö Ruutu, LTK Aulis Siikanen ja ylioppilas Cay Sundström. Toiminta ei jatkunut perustavaa kokousta pidemmälle. Myös Jarno Pennasen, Katri Valan ja Iris Uurron vuonna 1931 perustama Hiilet-niminen yhdistys oli tarkoitettu Suomen Clartéksi, mutta Helsingin raastuvanoikeus määräsi sen lakkautettavaksi.


title: Koulukatu

text: Koulukatu -nimisiä katuja ovat ainakin:


title: Rödåsel

text: Rödåsel on pientaajama Uumajan kunnassa, Ruotsissa. Se sijaitsee Vindeljoen Rödån-virran ulostulon eteläpuolella. Lähimmät asutuskeskukset ovat Tavelsjö (10 km), Vindeln (21 km), Vännäs (26 km) ja Uumaja (38 km). Rödåselissa asuu noin 100 ihmistä. Länsväg 363 kulkee taajaman ohi. Rödåsel kuuluu Rödåbygdeniin, joka sisältää Blomdalin, Rödålidenin, Rödånäsin, Västra Överrödån, Älglundin ja Överrödån kylät.